text:
ग्रामीण भंडार योजना
इ भाग मे किसानक कें लेल महत्वपूर्ण ग्रामीण भंडार योजना कें जानकारी देल गेल छै. जे किसानक कें लेल कई तरह सं उपयोगी छै.
ग्रामीण भंडार योजना एकटा परिचय
देश मे इ बात के आवश्यकता महसूस कैल जा रहल चै कि किसान समुदाय कें भंडारण कें वैज्ञानिक सुविधाक प्रदान कैल जै ताकी उपज कें हानी आ नुकसान रोकल जा सकई. अई सं किसानक कें ऋण संबंधी जरूरत पूरा कैल जा सकइए. जखन बाजार मे ओकर दाम कम होई. ग्रामीण गोदामक नेटवर्क बनेला स छोट किसानक भंडारण क्षमता बढैल जा सकई छै. अइ सं ओ अपन उपज आई समय बेच सकई जखन कि ओकरा बाजार मे बेसी कीमत भेट रहल छै आ कोनों तरह क दबाब मे बिक्री स ओकरा बचैल जा सकतई.
उद्देश्य
ई कार्यक्रम कें मुख्य उद्देश्यक मे कृषि उपज आ संसाधित कृषि उत्पादक कें भंडारण कें किसान कें जरूरत पूरा कर कें लेल ग्रामीण क्षेत्रक मे अनुषंगी सुविधाक कें संग वैज्ञानिक भंडारण क्षमता कें निर्माण कृषि उपज कें बाजार मूल्य मे सुधार के लेल ग्रेडिंग मानकीकरण आ गुणवत्ता निंत्रण कें बढावा देवई कें वायदा वित्त व्यवस्था आ बाजार ऋण सुविधा प्रदान करईत फसल काटा कें लेल तत्काइल बाद संकट आ दबावक कें कारण फसल बेचक कें किसानक कें मजबूरी समाप्त कर कें कअषि जिन्सक कें संदर्भ मे राष्ट्रीय गोदाम प्रणाली प्राप्तिक कें शुरूआत करइत देशा मे कृषि विपरन ढांचा मजबूत करनाई शमिल छै. एकरा दूवारा निजी आ सहकारी क्षेत्र कें देश मे भंडारण ढांचा कें निर्माण में निवेश कर कें लेल प्रेरित करइत कृषि क्षेत्र मे लागत कम कर मे मदद कैल जा सकई छै.
स्थान
इ कार्यक्रम कें अधीन उद्ययमी कें ई बात कें आजादी छै कि ओ अपन वाणिज्यिक निर्णय कें मो ताबिक कोनों स्थान पर गोदाम कें निर्माण करई सकइए छै. परंतु गोदाम कें स्थान नगर निगम क्षेत्र कें सीमा सं बाहर होना चाही. खाद्यय प्रसंस्करण उद्योयगमंत्रलय दूवारा प्रान्नत फूड पार्को मे बनाइल जा रहल ग्रामीण गोदाम से हो ई कार्यक्रम कें अधीन सहायता प्राप्त कर कें पात्र छै.
आकार
गोदाम कें क्षमता कें निर्णय उद्ययमी दूवारा कैल जतई. मुदा अई कार्यक्रम कें अंतगर्त सब्सिडी प्राप्त कर कें लेल गोदाम कें क्षमता 100 टन स कम आ 50 हजार टन स अधिक नहि होबाक चाही. 50 हजार क्षमता तयक कें ग्रामीण गोदाम से हो अई कार्यक्रम कें अंतगर्त विश्ेष मामला कें रूप मे सब्सिडी प्राप्त भ सकई या. जे व्यवहार्यता विश्लेषण पर निर्भर करतई. पर्वतीय क्षेत्रक मे 25 टन क्षमता के आकार वाले ग्रामीण गोदाम से हो सब्सिडी कें हकदार हेतई.
स्थान आकार आ क्षमता कें संक्षेप मे अई प्रकार स देल जा सकई या.
लोकेशन, आकार आ क्षमता :
- गोदाम म्युनिसिपल क्षेत्र कें सीमा कें बाहर होना चाही.
- न्यूनतम क्षमता : 50 मैट्रिक टन
- अधिकतम क्षमता : 10,000 मैट्रिक टन
- गोदाम की ऊचाई : 4-5 मीटर से कम दहि होबाक चाहिए
- गोदाम की क्षमता : 1 क्सूबिक मीटर क्षेत्न त्न 0-4 मैट्रिक टन कें गणना कें पैमाना
वैज्ञानिक भण्डारण कें लेल अपनाईल जा रहल पहिले कें शर्त कें संक्षेप मे अई प्रकार स देल जा सकई या.
पहिलक शर्ते कें संक्षेप मे अई प्रकार स देल जा सकई या.
- सीपीडब्ल्यूडी/एसपीडब्ल्यूडी-कें विनिदेशानुसार निर्माण
- कीटाणुओं सं सुरक्षा (अस्थाई सीडियों कें साथ ऊंचा पक्का क्लेटफार्म चूहारोधक व्यवस्था सहित)
- पिक्षक सं सुरक्षा जाली वाला खिड़कीक/रोशनदान
- प्रभावी धूम्रीकरण फयूमीगेशन कें लेल दरवाजक, खिड़कीक कें वायु अवरोधकता
- गोदाम कॉम्पलेक्स मे निम्न सुविधाक होबाक चाही.
- सुगम पक्की सड़क
- पक्की आंतरिक सड़कक
- जल निकासी कें समुचित व्यवस्था
- अग्नि शमन/ सुरक्षा व्यवस्था
- सामान लादने/ उतारक कें उचित व्यवस्था
ऋण सं संबंधित सहायता
अई कार्यक्रम कें अंतगर्त सब्सिडी संस्थागत ऋण सं संबंध होइत अछि आ केवल ऐहन परियोजना कें लेल देल जाइ छै जे वाणिज्यिक बैंकक क्षेत्री ग्रामीण बैकक राज्य सहकारी कृषि व ग्रामीण विकास बैंकक,कृषि विकास वित्त निगमक , शहरी सहकारी बैंकक आदि सं वित्त पोषित कैल गेलई होई.
कार्यक्रम कें अंतगर्त सब्सिडी गोदाम कें प्रचालन कें लेल कार्यात्मक दृष्टि सं अनुषंगी सुविधाक जैनाचाहर दिवारी, भीतरी सडक , फ्लेटफार्म, आंतरिक जल निकासी प्रणाली कें निर्माण ,धर्मकांटा लगावक , ग्रेडिंग, पैकेजिंग ,गुणवत्ता प्रमाणन, वेयरहाउसिंग सुविधाक समेत गोदाम कें निर्माण कें पूंजी लागत पर देल जाइ छै.
वायदा ऋण सुविधा
अई गोदामक मे अपन उपज राख वाला किसानक कें अपन उपज गिरवी राइख क वायदा ऋण प्राप्त कर कें पात्र समझल जैतई. वायदाक ऋणक कें नियम व शर्तक ब्याज दर गिरवी राख कें अवधि राशि आदी कें निर्धारण रिजर्व बैंक/ नार्बड दूवाराजारी निर्देशक आ वित्तीय संस्थानक दूवारा अपनाइल जा रहल सामान्य बैकिंग पद्धतियक कें अनुसार कैल जतई.
बीमा
गोदाम कें बीमा के जिम्मेवारी गोदाम कें मालिक कें हेतई.
सब्सिडी
सब्सिडी कें दरक अई प्रकार होइत :-
(क) अजा/ अजजा उद्यमियक आ ई समुदायक सं संबंध सहकारी संगठनक तथा पूर्वोत्तर राज्यक, पर्वतीय क्षेत्रक मे स्थित परियोजनाक कें मामलक मे परियोजना कें पूंजी लागत कें एक तिहाई (33.33 प्रतिशत) सब्सिडी कें रूप मे देल जेतई, जेकर की अधिकतम सीमा 3 करोड रुपया होइत.
(ख) किसानक कें सब श्रेणीक कृकरोड षि स्नातक आ सहकारी संगठनक स संबंधित परियोजना कें पूंजी लागत कें 25 प्रतिशत सब्सिडी देल जेतइ. जेकर की अधिकतम सीमा 2.25 रुपया होइत.
(ग) अन्य सब श्रेणीक कें व्यक्तियक कंपनिक आ निगमक आदी कें परियोजना कें पूंजी लागत कें 15 प्रतिशत सब्सिडी देल जेतई जेकर कि अधिकतम सीमा 1.35 करोड रुपया होइत.
(घ) एनसीडीसी कें सहायता स केल जा रहल सहकारी संगठनक कें गोदामक कें जीर्णोद्धार कें परियोजना लागत कें 25 प्रतिशत सब्सिडी देल जेतअई.
(ड) कार्यक्रम कें अंतगर्त सब्सिडी कें प्रयोजन कें लेल परियोजना कें पूंजी लागत कें गणना निम्नांकित अनुसार कैल जेतअई.
(क)1000 टन क्षमता तक कें गोदामक कें लेल वित्त प्रदाता बैंक दूवारा मूल्यांकित परियोजना लागत या वास्तविक लागत या रुपया 3500 प्रति टन भंडारक क्षमता की दर स आवा वाला लागत अई मे जे कम होए.
(ख) 1000 टन स अधिक क्षमता वाला गोदाम कें लेल बैंक दूवारा मूल्यांकित परियोजना लागत या वास्तविक लागत या रुपया 1500 प्रति टन कें दर स आवा वाला लागत , अइ मे जे कम होए.
वाण्ििज्यक /सहकारी बैंकक आ क्षेत्रीय ग्रामीण बैंकक दूवारा वित्त पोषित परियोजनाक कें मामलक मे सब्सिडी नाबार्ड कें दूवारा जारी कैल जेतई . ई राश् िवित्तप्रदाता बैंक कें सब्सिडी रिजर्व खाते मे राख जेतई आ कर से मुक्त हेतई.
स्त्नोत: एमवीएस प्रसाद(संयुक्?त निदेशक, पत्न सूचना कार्यालय, चेन्नई) द्वारा लिखित,पत्न सूचना कार्यालय(पसूका-प्रेस इंफार्मेशन ब्यूरो)


c: text/html

text:
बेगूसराय। 14 फरवरी। बेगूसराय जिला से एक सनसनीखेज खबैर प्रकाश मे आयल अछि, जता महज अस्सी किलो आलू नहि देबा पर दबंग सभ एक घर मे आगि लगा देलैन्ह आ माईरपीट सेहो केलैन्ह। मामला लाखों थाना क्षेत्र के पंचपन टोला के अछि, जते शत्रुघन सिंह अप्पन खेत से आलू उखैर घर आन्लैन्ह।
बताओल जे रहल अछि शत्रुघन सिंह के पड़ोसी द्वारा आलू केर मांग कायल गेल छल, जखन पीड़ित शत्रुघन सिंह आलू देबा से इनकार क' देलैन्ह तेँ देर रति दबंग पड़ोसी के द्वारा हुनका घर मे आगि लगा परिवारक सदस्य सभक संग माईरपीट कायल गेल।
इस घटना मे 4 लोग घायल बताओल जे रहल अछि। फिलहाल पुलिस मामला दर्ज करि छानबीन क' रहल अछि आर अपराधी सभके पकड़बाक लेल छापामारी जारी अछि।

robotstxt: allowed

filter: keep


text:
संजय सिंह हिन्दी फ़िल्मक उदीयमान प्रतिभाशाली अभिनेता छथि। अनुराग
कश्यप द्वारा निर्देशित बहुचर्चित फिल्म “गैंग ऑफ़ वासेपुर” में फजलुक दमदार किरदार निभा कए दर्शकक दिल जीतय बला आ मूल रुप सं सहरसा (सोनपुरा) के रहनिहार संजय सिंह राष्ट्रीय
नाट्य विद्यालय (NSD), दिल्लीसं 2010 में ग्रेज्यूयेशन आ पंजाब विश्वविद्यालय,
चंडीगढ सं ड्रामा में मास्टर केने छथि।
संजय सिंह फ़िल्म में आबय सं पहिने कयकटा नाटक केने छलैथ जाहिमें अनील पंडित,
प्रदीप डे आ आरटी राजनके संग “बकरी”, ‘अमली’, “कोर्ट मार्शल’ आदि किछु महत्वपूर्ण
नाम अछि। दिल्ली अयलाहके बाद श्री राम सेन्टर सं अभिनयक कोर्स कयलनि। तदुपरान्त
दिल्लीयेमें क्षितिज रिपर्टरीक संग किछु काज केलाह। ड्रामामें मास्टर डिग्रीक वास्ते संजय जी चंडीगढ चलि गेलाह । शिक्षाक उपरान्त संजय जी फ़ेरो दिल्ली चलि अयलाह
आ किछुये दिनक बाद हुनकर चयन प्रशिक्षण राष्ट्रीय नाट्य विद्यालय (NSD), दिल्लीमें भ गेलनि। NSD सं प्रशिक्षणक उपरान्त संजय
जीके बड्ड पैघ पैघ निर्देशकक संग काज करबाक अवसर भेटलनि। इम्तियाज अलीक संग ‘
रॉकस्टार”, अनुराग कश्यपक ‘गैंग्स ऑफ़ वासेपुर 1 एवं 2”, विशाल भारद्वाजक ‘मटरु की
बिजली का मंडोला” आदिमें नीक काज केलाह आ बड्ड प्रशंसा बटोरलाह। सम्प्रति संजय जी
गुड़गांव स्थित किंगडम ऑफ़ ड्रिम्स कए संग काय़ कय रहल छथि।
रंगमंचीय अभिनय के बात कयल जाय त संजय जी प्रसिद्ध थियेटर निर्देशक अनुराधा
कपूर, डॉ अंकूर, अभिलाष पिल्लई, शान्तनु बोस, दिनेश खन्ना, रॉबिन दास, मुस्ताक
काक, सत्यब्रत राउत, सुरेन्द्र शर्मा, कुमार वर्मा, रानी बलबीर कौर, महेन्द्र
कुमार, नीलम मान सिंह, राजेन्द्रन आदि के संग काज केने छथि जेकि अपने आपमें बड्ड
महत्वपूर्ण अछि। संजय जीक भीतर अभिनयक असीम ऊर्जा भरल अछि।- Bhaskar Jha


text:
शराब तस्कर सभ पर नकेल क़स्बाक ताजा मामला विभूतिपुर थाना क्षेत्र के मोहम्मदपुर सकरा गामक अछि। पुलिस अधीक्षक केर निर्देश पर अवैध शराब कारोबारी सभक विरुद्ध चलाओल जे रहल अभियान केर तहत 16 अभियुक्त क' रंगल हाथ गिरफ्तार काएल गेल अछि।
बताओल जे रहल अछि कि एक कंटेनर ट्रक, एक बोलेरो जीप, एक बोलेरो पिकप, आओर चारि गोट मोटरसाइकिल पर लादल 67 कार्टून म' राखल गेल विदेशी शराब केँ 1926 सील बंद बोतल केर संग सभ गिरफ्तार अभियुक्त क' गिरफ़्तार काएल गेल। निशानदेही केर आधार पर विभूतिपुर थाना क्षेत्र के मोहम्मद मुस्तकीमक घर म' नुका क' राखल गेल 8 कार्टून शराब सेहो बरामद काएल गेल अछि।


text:
बाढ़ि सँ बहुत बेसी प्रभावित कटिहार जिला म' राहत आओर बचाव काजक लेल सेना केर तीन कंपनी क' तैनात काएल गेल अछि। नेपाल सँ बिहार म' आबै बला नदी सभक जलस्तर म' बहुत बेसी बढ़ौतरी के चलते बिहार के सीमांचल कहै जाय बला इलाका के चारि जिला किशनगंज, अररिया, पूर्णिया आओर कटिहार म' हालात गंभीर अछि। ऐहिक अलावा सुपौल, सहरसा, बगहा, गोपालगंज, मधुबनी, सीतामढ़ी, खगड़िया, दरभंगा आओर मधेपुरा समेत कैको जिला सेहो बाढ़िक विभीषिका झेल रहल अछि। मुख्यमंत्री नीतीश कुमार द्वारा केंद्र सँ मदैद मांगबाक बाद राज्य म' सेना आओर वायु सेना केर तैनाती काएल गेल अछि।
एहिसँ पहिने सोमदिन मुख्यमंत्री नीतीश कुमार बाढ़ि प्रभावित इलाका के हेलिकॉप्टर सँ सर्वे केना छलथि। आपदा केर सर्वे करबाक बाद नीतीश कुमार कहलनि कि एहेन इलाका म' राहत आओर खाद्य सामग्री के लेल कैंप लगाओल जे रहल अछि। नीतीश कुमार कहलनि कि हम आपदा प्रबंधन विभाग के मुख्य सचिव, लोक निर्माण विभाग आओर सभ जिलाधिकारी क' हालात केर जायजा लेबाक लेल भेजना छी। बाढ़ि सँ प्रभावित इलाका म' हेलिकॉप्टर स' खाद्य सामग्री केर पैकेट पहुँचाओल जे रहल अछि।
अपने क' बता दी मिथिला समेत सगर बिहारक कैको जिला म' बाढ़ि विक्राल रूप धारण केना अछि। नेपाल के मैदानी इलाका आओर सीमांचल म' पछिला किछु दिन सँ भ' रहल लगातार बारिश के कारण पूर्णिया, किशनगंज, कटिहार, अररिया, दरभंगा समेत 18 जिला म' बाढ़िक पैन सड़कक ऊपर सँ बही रहल अछि।


text:
Friday, July 25, 2008
बिहार में वित्त शिक्षा समाप्त
बिहारक मुख्यमंत्री नीतिश कुमार विधानमंडलक दूनू सदन में वित्त रहित नीती के समाप्तिक घोषणा करैत सरकारी अनुदानक फार्मूला पेश केलनी। १९८२ स चली आइल इ नीति प्रदेशक लेल बदनुमा दाग छल। मुख्यमंत्री स्पष्ट क देलखिन जे छात्रक सफलताक आधार पर ओहने संसथान के अनुदान प्रदान कएल जेतै जकरा अपन भूमि, भवन, प्रयोगशाला आ छैक तथा जे शिक्षा स सम्बंधित बुनियादी मानदंड पुरा करैत अछि। २५ वर्षक तपस्याक बाद एही व्यवस्था स कतोक घर में आशाक संजीविनी पुनर्स्थापित भेल अछि।
Posted by Sanjeev Kumar at 2:22 AM No comments: Links to this post
Wednesday, July 9, 2008
'हम मैथिल छि' अभय कुमारक एकटा अनुभव
हमरा गर्व अछि जे की हम मैथिल छि। अतेक पुरान अछि मिथिलाक संस्कृति आ सभ्यता
कतवा मीठ अछि अहि ठामक रहन-सहन बाजब-भूकब।
हम ओई मैथिल समाजक एकटा अंग थिकहूँ जाही मैथलिक अबहेलना अपन आंगन में (भारत) कियेक ने होइछ मुदा गर्व आ नाज़ अछि अपन भाखा पर जाहीक अनुकरण विदेश में देखल जाईत अछि। जकरा बारे में परीकल्पनो ने कयल जा सके अछि। इ हमरा बुझवा में तखन आयल जखन की एक टा अमरीकन महिला के मिथिलाक प्रति नेह इ प्रर्दशित क' देलक जे हम सब एहन सुनर सभ्यता, संस्कृति, भाषा, परिधान सबहिक छोड़ी पाश्चात्य सभ्यातक अनुकरण क रहल छि मुदा ओ महिलाक प्रेरणा हमरा मन के झक झोर देलक हम ओकरा लग अपना के निम्न आ तुक्ष महसूस कर लग्लौ ओकरा द्वारा विशुध भाषा के प्रयोग सुनि परन्तु बोली मैथलिक छल, हम अपना के गर्व महशुस कर' लगलू।
कतवा मीठ अछि अहि ठामक रहन-सहन बाजब-भूकब।
हम ओई मैथिल समाजक एकटा अंग थिकहूँ जाही मैथलिक अबहेलना अपन आंगन में (भारत) कियेक ने होइछ मुदा गर्व आ नाज़ अछि अपन भाखा पर जाहीक अनुकरण विदेश में देखल जाईत अछि। जकरा बारे में परीकल्पनो ने कयल जा सके अछि। इ हमरा बुझवा में तखन आयल जखन की एक टा अमरीकन महिला के मिथिलाक प्रति नेह इ प्रर्दशित क' देलक जे हम सब एहन सुनर सभ्यता, संस्कृति, भाषा, परिधान सबहिक छोड़ी पाश्चात्य सभ्यातक अनुकरण क रहल छि मुदा ओ महिलाक प्रेरणा हमरा मन के झक झोर देलक हम ओकरा लग अपना के निम्न आ तुक्ष महसूस कर लग्लौ ओकरा द्वारा विशुध भाषा के प्रयोग सुनि परन्तु बोली मैथलिक छल, हम अपना के गर्व महशुस कर' लगलू।
Posted by Sanjeev Kumar at 12:25 AM 1 comment: Links to this post
Subscribe to: Posts (Atom)


text:
अनुराग कश्यप
अनुराग सिंह कश्यप (जन्म १० सितम्बर १९७२) एक भारतीय फिल्म निर्देशक, निर्माता आ पटकथा लेखक छी। उनकर जन्म उत्तर प्रदेश के गोरखपूर जिला मे भेल आ ओ विभिन्न शहरसभ मे पलल आ बडका भेल। ओ अपन तालीम देह्ररादून आ ग्वालियर मे केलक आ उन्कर किछ फिल्मसभ मे ई शहरसभ क छाप देखैल मिलैत अछि, विशेष रूप से ग्यांङ्गस् अफ वास्सेय्पुर जतय ओ ऊ घर क प्रयोग केलक जतय ओ पलल-बढल। फिल्म् देखै क शौक उनका बचपन से ही छल, परन्तु ओ स्कूली शिक्षा के दौरान छूटि गेल। ई शौक फेरसँ कलेज मे उजाग्रित भेल। एतय एक थिएटर टोली से संगठित भ जब ओ एक अंतराष्ट्रिय फिल्म पर्व मे उपस्थित भेल तँ उनका मे फिल्म बनावे क चेतना जागल। एतय सँ उनकर कैरियर क शुरुआत भेल।
विषय सूचीसभ
कैरियर्[सम्पादन करी]
फिल्म बनावे क लालसा अनुराग कश्यप क जून १९९३ मे जेब मे ५०००-६००० रुपैया के साथ मुम्बई खींच ले आएल। मुम्बई शहर मे प्रथम ८-९ महिना उनका लेल अत्यधिक कष्ट्दायक रहल, जेकर दौरान उनका सडक पर सुतय पडल आ काम क खोज मे भटके सेहो पडल।


text:
आब छोट शहर लेल एयर इंडिया के हवाई सेवा
एयर इंडिया जल्दीए देश के छोट शहर के लेल अपन हवाई सेवा शुरू करय जा रहल अछि. असल मे देश मे काफी समय सं छोट-छोट शहर के लेल हवाई सुविधा के लेल मांग उठि रहल छल.
एयर इंडिया एहि मांग सं फायदा उठाबय चाही रहल अछि. संगहि संग नव-नव डेस्टीनेशन पर सेवा शुरू करला सं आमदनी सेहो बढ़त. एहि के लेल तैयारी शुरू करि देल गेल अछि.
एयर इंडिया एहि के लेल अपन विमान के संख्या बढ़ा रहल अछि. कनेक्टिविटी के लेल जरूरी संसाधन जुटाएल जा रहल अछि. इहो देखल जा रहलअछि जे जेहि ठाम सेवा शुरू कएल जाएत ओहि ठाम जरूरी इंफ्रास्ट्रक्चर अछि कि नहि?
एयर इंडिया के पास जेहि ठाम सं सेवा शुरू करय के मांग आएल अछि ओ मेट्रो शहर के छोड़ि... दोसर...तेसर दर्जा के शहर अछि. एहन शहर के संख्या अखन 42 अछि.
एयर इंडिया के मुताबिक 10 लाख सं बेसि आबादी वाला शहर सं एहन मांग आएल अछि. एहि मे बिहार के भागलपुर सेहो शामिल अछि. ई नीक खबर अछि. भागलपुर सं शुरू भेलाह सं एकटा बड़का इलाका के फायदा होएत.
पिछला दिन हम दरभंगा सं हवाई सेवा शुरू करय के बारे मे लिखने छलहुं. पटना के बाद दरभंगा सं हवाई सेवा शुरू भेलाह पर पूरा उत्तर बिहार... मिथिला... नेपालक लोक के सुविधा होएत.
मुदा ई सेवा शुरू होए एहि के लेल मिथिला के प्रमुख लोक... एमपी... एमएलए सभ के आवाज उठाबय पड़तन्हि. दिल्ली मे बैसल बिहारी लोक सभ के... बिहारी आइएएस...अफसर सभ के एहि के लेल दबाव बनाबय पड़तन्हि.
बिहार के नाम पर ओहिना पक्षपात होएत रहल अछि. अखन बिहार विकासक मार्ग पर आगां बढ़ि रहल अछि. ई काज भेलाह सं विकासक रफ्तार आओर बढ़त. लोक के हवाई सुविधा मिललाह पर निवेश सेहो बढ़त.
मिथिला मे फूड प्रोसेसिंग...आम...लीची...मखान...माछ... मिथिला पेंटिंग...लोककला सं जुड़ल सामान केर देश-दुनिया मे बड़का बाजार अछि. जरूरत अछि ओकर लाभ उठाबय के. आईटी के क्षेत्र मे सेहो काफी प्रगति भ सकैत अछि.
हवाई सेवा शुरू भेलाह पर जे बड़का-बड़का कंपनी केर अधिकारी... सीईओ... मालिक अखन मिथिला दिस नहि आबैत छथिन्ह ओ अएताह.... इलाका मे पाई लगैताह...निवेश होएत.
निवेश होएत तं लोक के रोजगार मिलत...लोक के जीवन स्तर मे सुधार आएत. मुदा ई सभ होए एहि के लेल अहां सभ के जोर लगाबय पड़त. हवाई सेवा शुरू भेलाह पर जरूरत पड़ला पर अहां सेहो झट द दिल्ली ...मुम्बई जा सकय छी.
फेर एक बेर शुरू भेलाह के बाद हवाई जहाज सेहो भरल जाएत. लोक के जखन एहि मे सुविधा बुझैएतन्हि तं ओ हवाई जहाजे सं अएताह -जएताह. अहांक कि विचार अछि? कि सोचय छी अहां? विमान सेवा शुरू होबाक चाही कि नहि?
हमर ईमेल:-info@hellomithilaa.com
Subscribe to: Post Comments (Atom)


text:
Friday, 10 April 2015
अपन अपन धर्म (संस्मरण)
ई वाकया अछि 15 जनवरी 2014 के जखन हम अपन माँ-पप्पा संगे गंगा सागर (सागर आइलैंड) से तिलासंक्रान्ति के बाद घुरै छलौं | जखन हम सब मिनीबस में बैसल जेटी घाट दिस जाइत रही तखने किछु नवतुरिया छौरा-छौरी सब हमर सब के गाडी के रोकलक | एतय हम ई बता देब चाहे छी के मकर संक्रांति मेलाके समय पर सागर द्धीप पर यातायात अव्यवस्था के असुविधे देखय के लेल भेंटल छल | तीर्थयात्री सब के रेलमपेल पड़ल छल | एहन में ई एक झुण्ड नवतुरिया के अचानक गाडी रोकैत देख मोन आशंकित भेलजे की बात अछि ! मुदा हमारा ई देख आश्चर्य भेल जे एहन बीहड़ में एतेक असुविधा के बीच ऐ हिन्दू तीर्थस्थलपर ई नवतुरिया छौरा-छौरी के झुण्ड क्रिस्चैनिटी के प्रचार करै लेल आयल छल | पहिने त हमारा आश्चर्य भेलकिन्तु पाछाँ हम अंदाज केलौं जे एहेन शायद ऐ लेल अछि किएक त एहि दुर्गम अनमार्केटाइज्ड आ अनब्रांडेड तीर्थस्थल पर अधिकांशत: मध्यमवर्गीय एवं निम्नवर्गीय तीर्थयात्री सब आबैत जाइ अछि जे एकर सब के मुख्य टारगेटेट वर्ग होइ अछि कन्वर्जन के लेल | खैर, हम ई कहै छलहुँ जे ई छौरा-छौरी सब एकटा डायरीनुमा किताब बाँटै छल ओहो फ्री में जे हिंदी अंग्रेजी आ बांगला में उपलब्ध छल | हम र माँ के बुझना गेलै जे कोनो धार्मिक किताब बैंट रहल अछि तहि सं ओहो एकटा ल लेलक | अपना देश में यदि कोनो वस्तु फ्री भेंटै त ओकरा प्राप्त कर से केयौ चूक नै चाहै अछि, स्वाइत पप्पो एकटा ल लेलैथ | आगा बढ़ला पर माँ के पुछला पर हम हुनका बतेलिएन जे ई क्रिस्चैनिटी (दोसर धर्म) के धर्म ग्रन्थ अछि आ ई छौंड़ा-छौंरी सब एहि किताब के मार्फ़त अपनधर्म के प्रचार करै छल | एहि पर पप्पा कहलैथ जे तखन त ई किताब के फेंक देब के चाहि | ऐ पर हमर माँ जे पढ़ल-लिखल नै अछि आ एकटा धार्मिक मैथिल ब्राम्हण महिला अछि ओ कहलक जे "नै ई एकटा धार्मिक ग्रन्थअछि (भले आने धर्म के किए नै होय) ताहि लेल एकरा एम्हर-आम्हार फेँकनाई उचित नै अछि , आ ताहि लेल एकरा अपना सब रास्ता में गंगाजी में भँसा देब (जेना की अपने सब अपन धार्मिक अवशेष संग सेहो करै छी ) |"आ आगा हम सब ओहि किताब के गंगाजी में भँसा देने छलिये |
उपरोक्त घटना के बाद हम सोचै लागलौ जे हमर माँओ के एकटा धर्म अछि जे सनातन अछि जे अपना में आपके सास्वत राखैतो सब धर्म के सम्मान केनाइ सिखबै अछि (जेना की गीता में स्वयं गोविन्द सेहो कहै छैथ )
दोसर तरफ ओ नवतुरिया छौंड़ा-छौंरी के भी अपन धर्म अछि जे ओकरा सब के अपन मेहनत आ ढौआ खर्च कक अपन धर्म के प्रचार कर के लेल प्रेरित करै अछि | आ देश-दुनिया में किछु एहनो समूह अछि जे धर्म के नाम पर अलगाववाद आ आतंकवाद सं घृणित काज के अंजाम दैत अछि आ अपने धर्म आ कौम के बदनाम करै अछि| त किछु लोक एहनो अछि जे जबरदस्ती अपन-अपन धर्म के ठेकेदार बैन जाइ अछि जिनका लेल धर्म केर एकमात्र अर्थ दोसर धर्म के लोक सब के निंदा केनाइ आ ओकरा सब के प्रति घृणा फैलेनाइ अछि | एहन लोकसब या त धर्म के ठेकेदारी क एकर धंधा करै अछि या एहन गोरखधंधा करै बला सब के चंगुल में फँसल दिक्भ्रमित लोक सब होइ अछि | हम इहो सोचै लागलौं जे अपने सब के ओइ नवतुरिया सब से प्रेरणो लेबै केचाहि की अपने सब के धर्म, समाज, भाषा आदि के निक बात सब के अपन मेहनत आ व्यवहार द्वारा देश दुनिया के सामने राखै के चाहि | प्रेरणा त एत हमर माँओ के अवधारणा आ व्यवहार सं भेटै अछि ...फिलहाल त बस एतबे ...फेर भेंटइ छी बाद में.....नमस्कार
(नोट: ई लेख पूर्व में एहि ब्लॉग पर हिंदी भाषा में प्रकाशित भ चुकल अछि |)
Subscribe to: Post Comments (Atom)


text:
"गौरवशाली इतिहास आओर पिछड़ल वर्तमान"
गौरवशाली इतिहास आओर पिछड़ल वर्तमान एहि दू शब्दसँ, मिथिलाक परिचय देल जा सकैत अछि । इतिहाससँ वर्तमानक दूरि तय करबाक क्रममे जाहि दू परस्पर विरोधी शब्दक प्रयोग करबाक लेल बाध्य भेलौं अछि, एहिके वेदना बुझल जेबाक चाही, नञि कि पटकथाके रोमांच करबाक प्रयास ।
प्राचीन कालहिंसँ मिथिला अपन विशिष्टताके संग अलग जगह बनौने अछि । आन सभ्यता-संस्कृतियों एकर स्वीकारोक्ति करैत छथि, किन्तु योग्यतानुरूप मिथिलाके यथोचित प्रशस्ति देबामे कंजुसी सेहो करैत छथि ।
मिथिलाक उल्लेख रामायण कथामे सेहो अबैत अछि । भगवान श्रीरामके सासुर व माता जानकीक नैहरके रूपमे मिथिलाक परिचय देल गेल अछि, जे कि तथ्यक एक पहलु मात्र अछि । वस्तुतः ई मिथिलाक पावन भूमिके श्रेष्ठताक प्रमाण अछि कि स्वयं जगतजननी जानकी एहि पवित्र माइटसँ जन्म लेलनि । माँ मैथिलीक महानता व मिथिलाक बेटीक पवित्रता तS देखल जाऊ कि जाहि शिव धनुषके पैघ सँ पैघ बलशाली राजा हिला-डोला नञि सकलाह, ओहि शिव धनुषकें सीता बामा हाथसँ उठाके नित्य अड़िपन लगाबैत छलीह ।
भगवान श्रीरामकें मर्यादा पुरूषोत्तम कहल गेल छनि । परन्तु विचारणीय अछि कि - 'मर्यादा पुरूषोत्तम श्रीराम' बनेबामे भगवती सीता मैय्याके कतेक योगदान छलन्हि ? हमरा बुझने ई मिथिलापुत्री जानकी केर पवित्रता, सहनशीलता, धर्मपरायणता एवं पतिव्रता छलन्हि जे हिनक पतिक प्रत्येक निर्णयके, बिना किछु स्वयंके विषयमे सोचने कार्यान्वित कयलनि ।
मिथिलाक बेटीक त्याग व एक पत्नीके रूपमे देल गेल स्वयं केर बलिदानके इतिहास गौण कS देलक आओर श्री राम, मर्यादा पुरूषोत्तम श्रीराम भS गेलथि । ई मिथिलाक माटिक उर्वरता अछि जे अपन बेटीमे पवित्रता, धर्मपरायणता व आदर्शकें बीजारोपण करैत आबि रहल अछि । दुनिया आइ नारीवादके संकल्पना कS रहल अछि मुदा हमरा लोकनिक सदातनीसँ "यत्र नार्यस्तु पूज्यन्ते, रमन्ते तत्र देवता" केर सम्पोषक रहलौं अछि । कोनो प्रकारक उत्सव-महोत्सवक सुअवसर पर आयोजनक शुभारम्भ गोसाऊनिक गीत "जय-जय भैरवि असुर भयाउनि" सँ करैत छी । भारती, मंडन मिश्रजीक पत्नी जे शंकराचार्यके शास्त्रार्थमे हरौलनि, एक उदाहरण छथि मिथिलाक नारी शक्ति आओर सम्मानके ।
वर्तमान समयमे इंटरनेटके सुलभ संसारमे विवाह संबंधी "मेट्रोमोनियल साइट्स" केर अवधारणा आयल । जाहिसँ समाज लाभान्वित होइत आबि रहल अछि । परन्तु मिथिलाक लेल गौरवक विषय थिक जे मिथिलामे एहि प्रकारक व्यवस्था सैकड़ों वर्षसँ चलि आबि रहल अछि । उदाहरण स्वरूप मैथिल ब्राह्मणक विवाहक ऐतिहासिक विवाह-स्थली सौराठक चर्चा करब । सौराठमे प्रत्येक वर्ष सुधक समय विवाह योग्य पुरूषके सभा आयोजित कयल जाइत अछि । आई आनुवंशकीय प्रोद्यौगिकीमे समजातीय, वंश-परम्पराक कुलक जिन्ससँ उत्कृष्ट संततिके प्राप्त कयल जाइत अछि जकरा मिथिलाक पंजी व्यवस्थामे पंजीकार एहि तकनीककें कार्यान्वित करैत छथि एवं सिद्धान्त लिखबासँ पूर्व वर एवं कन्या पक्षक सात-सात पीढ़ीक मूल-गोत्रक अन्वेषण करैत छथि ।
मध्यकालीन भारतमे जखन लगभग सम्पूर्ण भारत मुस्लिम प्रभावसँ प्रभावित छल एवं संस्कृत साहित्य संकटमे छल, ताहि समय मिथिलाक भूमिका ब्राह्मण संस्कृत साहित्य आओर संस्कारकें संरक्षित करैत संरक्षण व संवहन कयलक जे कि आधुनिक काल धरि चलि आबि रहल अछि । स्वo गंगानाथ झाजीके साहित्यिक योगदानक लेल ब्रिटिश सरकार हिनका "सर" उपाधिसँ विभूषित कयलक ।
आजादीक बादक दशकमे मिथिला अपन गौरवशाली विरासतकें आगाँ बढ़ेवामे पिछड़ैत गेल । विद्वता, ज्ञान-विज्ञान, कला-साहित्य व संस्कृतिक लेल शिखरस्थ पर आरूढ़ मिथिला, वर्तमान समयमे गरीबी, अशिक्षा, दहेज प्रथा आदि अनेकों प्रकारक सामाजिक दोषसँ ग्रसित अछि । हमरा लोकनिक आयोजन-उत्सवक विशेष अवसर पर किंवा ओन्हायतहुँ गाबि लैत छी "स्वर्गसँ सुन्दर मिथिलाधाम......" किन्तु एहि स्वर्गमे एतेक दोष कतS सँ आबि गेल तथा एहि दोष सभसँ कोन प्रकारें मुक्त भेल जेबाक चाही से बेशी महत्वपूर्ण अछि ।
एक बहुसंख्यक आबादी पृथक मिथिला राज्यक निर्माणकें सभ समस्याक समाधान मानैत छथि आओर कऐक वर्षसँ एहि दिशामे प्रयासरत् सेहो छथि । प्रबुद्ध पाठकगणकें जानकारी हेतैन जे भाषायी आधार पर राज्यक निर्माण हेतु १९५६ ई. मे "राज्य पुनर्गठन आयोग" केर स्थापना भेल । मैथिली भाषाके आधार पर मिथिला राज्य निर्माण हेतु ज्ञापण देल गेल, परन्तु अत्यधिक वेदनाक संग लिखS पड़ि रहल अछि जे "राज्य पुनर्गठन आयोग" मिथिला राज्य हेतु अनुशंसा तS दूर, एहि पर विचार तक नञि कयलक ।
मैथिली आन्दोलन शक्तिविहीन अछि एहि यथार्थकें स्वीकार करहिं पड़त । बहुवर्गीय विशाल जनसमुदाय रहलाक बावजुदो मैथिली आन्दोलन तथाकथित स्वयंभू ब्राह्मण व कर्ण कायस्थसँ पृथक वर्गके अपनामे नञि जोड़ि पाबि सकला अछि । हलाँकि मिथिलाक विद्या-विभूतिसँ सजल विद्वतजन् द्वारा कयल गेल साहित्यिक कार्यक बलें, मैथिलीके एक भाषाक रूपमे सम्मान भेटल अछि । १९६५ ई.मे साहित्य अकादमीमे सम्मिलित भेनाई एवं २००३ ई.मे संविधानक अष्टम् अनुसूचिमे सम्मिलित भेनाई पैघ उपलब्धि अछि किन्तु एहिसँ आगाँ मिथिला-मैथिलीक लेल किछु नञि भS सकल अछि । एहिसँ बेशीक कल्पना, कल्पने धरि सीमित रहत, जावत् धरि सभ वर्गक सामुहिक सहभागिता नियोजित नञि होयत ।
जहिना मिथिलाके ब्राह्मण केवल मैथिल ब्राह्मणक रूपमे परिचित होइत छथि, तहिना आनो वर्ग यथा यादव 'मैथिल यादव', कोयरी 'मैथिल कोयरी', दुसाध 'मैथिल दुसाध', चमार 'मैथिल चमार' वा मुस्लिम 'मैथिल मुस्लिम' आदि केर रूपमे अनिवार्यतः जानल जेबाक चाही संगहि एहि परिचयसँ गर्वक अनुभव करथि, तखनहिं मिथिला व मैथिलीक व्यापक लक्ष्य प्राप्त करायल जा सकैत अछि ।
एकटा आओर समस्या अछि । जेनां कि मैथिलजन बहुतायत रूपसँ प्रायः महत्वाकांक्षी होइत छथि संगहि अहंकारी सेहो । आपसी संबंधमे मेल-मिलाप नञि रहबाक कारणें, बहुधा देखल जा रहल अछि जे देश भरिमे हजारों मैथिल संगठन भेलाक बावजुदहुँ, सामुहिक प्रयासक बलें मिथिलाक सर्वांगीण विकासक अवधारणा स्वप्नवते अछि । आवश्यकता आकांक्षित अछि किछु निःस्वार्थ व वियोगी व्यक्तिक नेतृत्वक ।
महत्वपूर्ण तथ्यके अपने लोकनिक समक्ष प्रस्तुत करैत निवेदन करब जे मिथिला, एक प्रदेश, एक संस्कृति, एक विरासत केर रूपमे भलेहि पिछड़ि रहल अछि मुदा मैथिलजन लाखोंक संख्यामे अपन व्यक्तिगत क्षमतामे बहुत विद्वान, गुणवान, धनवान एवं सभ प्रकारक सामर्थ्यसँ सामर्थ्यवान छथि । जँ सभ कियो आपसी मतान्तरकें बिसरि एकत्रित भS जाइथ, रंचमात्रहुँ संदेह नञि जे मिथिलाक भाग्योदय निश्चित रूपें होयत ।
मिथिला व मैथिलीक विषय एतेक व्यापक अछि जे लिखनाई कठिन अछि । समय व स्थान कम्म पड़ि जायत । सारांशतः इएह कहब जे जतय साँझ पड़ितहिं घर-आँगनमे दीया-बाती होइत भगवतीक गीत "जगदम्बा घरमे दीयरा बारि एलौं हे ....." सँ नभ गुंजयमान भS जाइत छल, आई एक शांत अन्हारक अन्हरगुप्पीसँ ग्रसित अछि । दिया-बाती तS एखनहुँ होइत अछि मुदा टेमीक लौ मद्धिम भS गेल अछि जकर स्वरूप अन्हार, कारी, घनघोर स्याह रूपमे परिवर्तित भयावह रूप लक्षित भS रहल अछि । राति बढ़ल जा रहल अछि बस एक उम्मीद अछि राति जतेक बढ़ैत अछि, भोर ततबे लSग भेल जा रहल अछि । इत्यलम् । जय श्री हरि ।
श्री राज कुमार झा जीक कलम सँ
सौजन्यसं
संजीब झा.
मधुबनी मिथिला.
१२-०३-२०१८.


text:
सहरसा। 09 सितम्बर। सदर थाना क्षेत्र के डुमरैल चौक पर एक यात्री टेम्पू पर बिजली तार गिरला सँ एक केर मौत आओर दू लोगक हालत गंभीर बताओल जे रहल अछि। घटना केर विरोध म' आक्रोशित लोग सभ बाईपास रोड क' जाम करि बिजली विभाग केर खिलाफ खूब नाराबाजी केलनि।
बताओल जे रहल अछि कि मधेपुरा के ग्वालपाड़ा प्रखंडक किछु लोग टेम्पू सँ सहरसा के महिषी प्रखंड स्थित कारू बाबा स्थान दूध चढ़बे जायत रहथिन। एहि बिच सहरसा के डुमरैल चौक पर टेम्पू रुकल आओर एकाएक 11 हजार वोल्ट के तार टूटी क' टेम्पू पर गिरल जाहिसँ ई घटना घटल।
एहि दुर्घटना म' एक लोगक मौत भ' गेल जखन की दू महिला गंभीर रुपे घायल बताओल जे रहल अछि।घायल सभके आनन-फानन म' तत्काल सदर अस्पताल म' भर्ती कराओल गेल जाता चिकित्सक सभ दुनू केँ स्थिति नाजुक बता रहल छथि। अस्थानीय लोग सभक कहब अछि कि बेर - बेर बिजली विभाग स' तार बदलबाक गुहार लगेबाक बादो विभाग एहि दिस ध्यान नहि देलनि आओर आखिरकार ई हादसा भेल।


text:
एहि तरहक प्रस्ताव ज्यों आउत, त सरकार निश्चित रूप स ओहि पर विचार करत, फिलहाल एहन कोनो सूचना शिक्षा विभाग कए नहि भेटल अछि : पीके शाही, शिक्षा मंत्री, बिहार
प्रस्तावित स्थल-
पटना मे हिंदी भवन मुख्यालय क लेल बेहतर अछि, एतय स चंद्रगुप्त प्रबंधन संस्थान चलैत अछि, बिहटा मे सेहो जमीन क जुगाड भ सकैत अछि। आइआइटी आ एनआइटी एतय खुजय बला अछि। राजगीर, हाजीपुर, फतुहा मे सेहो सरकारी प्रयास स जमीन भेट सकैत अछि। ओना पूर्णिया आ दरभंगा पर सेहो विचार भ सकैत अछि।
राँची : जमीन नहि भेटबा स परेशान आइआइएम, रांची आब बिहार दिस एबाक योजना बना रहल अछि। संस्थान क मुख्यालय बिहार मे होएत, जखन कि रांची मे स्टडी सेंटर होएत। झारखंड सरकार स जमीन उपलब्ध नहि हेबाक कारण इ स्थिति उत्पन्न भेल अछि। संस्थान क निदेशक प्रो एमजे जेवियर कहलथि अछि जे एहि संबंध मे एकटा प्रस्ताव तैयार करल जा रहल अछि। प्रस्ताव पर जल्द बिहार क मुख्यमंत्री नीतीश कुमार स गप कैल जाएत। नीतीश कुमार केंद्र सरकार स कईक बेर आइआइएम खोलबाक मांग क चुकल छथि। प्रो जेवियर कहला जे बहुत प्रयासक बावलूद झारखंड सरकार एहि संस्थान लेल नगड़ी मे 76.77 एकड़ जमीन उपलब्ध करा सकल। ओहि जमीन पर संस्थान अपन चहारदीवारी सेहो बना देलक। एहि मे एक करोड 75 लाख टका सेहो खर्च भेल। मुदा बाद मे विवाद क कारन एहि संस्थान स नगड़ी क जमीन वापस ल लेल गेल। एकर बाद सरकार नामकुम क राजाउलातू मे जमीन देबाक गप कहलक , मुदा जखन कागज क जांच कराओल गेल, त पता लागल जे जमीनक दस्तावेज सही नहि अछि। प्रो जेवियर कहला जे अपन भवन नहि भेला स कोर्स बढेबा मे सेहो परेशानी भ रहल अछि। आइआइएम क अपन भवन होएत, एहि लेल केंद्र सरकार संस्थान कए 700 करोड़ देबाक निर्णय लेने छल। केंद्र सरकार अपन पंचवर्षीय योजना क तहत फंड उपलब्ध करा देने छल मुदा जमीन नहि भेटबा स ओ राशि नहि भेटि सकल। एखन पांचटा कोठली मे आइआइएम क पांचटा कोर्स (पीजीडीएम, पीजीडीएचआरएम, पीजीइएक्सपी, एफपीएम आ एनर्जी मैनेजमेंट) क अलावा शॉर्ट टर्म कोर्स सेहो संचालित भ रहल अछि। एकरा लग अपन छात्रावास सेहो नहि अछि।
रैंकिंग मे सबस आगाँ : आइआइएम(आर) क अलावा देश मे पांच स्थान पर रायपुर, रोहतक, उदयपुर, काशीपुर आ तिरुचिरापल्ली मे खुजल अछि। एहि संस्थान मे रांची क रैंकिंग सबस ऊपर अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
गूँजि उठल वसुधा, कि अम्बर सँ टुटल
कतय सँ ई मुरलीक मधुर गीत उठल
चललि छी पानिक नदिक हम तीरे
कीयक मोन विस्मित ,भेल स्थूल सरीरे
दूनू चक्षु चंचल , केकर बाट जोहय
के मन एकाकी , एका एक मोहय
अंजान पथ पर , रुकलि बनि बता हे
के पैर दूनू , देलक रोकि राहे
सकल शर्म लज्ज्या,के हमर आई लूटल
कतय सँ ई मुरलिक मधुर गीत उठल
किरण आब साँझक , देखाक डूबैया
निशा कृष्ण पक्षक सेहो छूबैया
चरवाह वन सँ अपन वाट धेलक
चीड़इ सब खोता , अपन आब लेलक
रहब हम ठाढहि , काहाँ सुधि हेराओल
के ई हमर चित्त छन में चुराओल
कलश काँख तर में,परल अइ की फूटल
कतय सँ ई मुरलीक ,मधुर गीत उठल
के छी ? काहाँ छी ? हमर प्रार्थना अइ
करू बन्द मुरली , हमर अर्चना अइ
विलम्बक कथा , गृहि कहब की बचाबू
निर्दोष हम छी , नै हमरा नचाबू
आहाँक गीत मुरलीक, हृदय हमर छूबि गेल
उमरि परल धार मधुर अमृत सार चुबि गेल
तृषित प्यास पानिक , हमर सब छूटल
कतय सँ ई मुरलिक मधुर गीत उठल
रचयिता
रेवती रमण झा "रमण"


text:
‘क्राफ्टवाला’ संस्था के राकेश झा कहलनि कि गिनीज बुक ऑफ वर्ल्ड रिकॉर्ड्स म' मात्र 4566.1 वर्ग फुट पेंटिंग दर्ज अछि। ओनाकि भारत म' सभसँ बड़का पेंटिंग के रिकॉर्ड मात्र 720 वर्ग फुट अछि। एहि लिहाज स' मधुबनी स्टेशन के ई पेंटिंग पूरा दिनियां म' सभसँ पैघ पेंटिंग होयत।
अपने क' बता दी मधुबनी स्टेशन के दीवार पर 46 छोट आ नमहर थीम म' बाँटीके एक सौ स' बेसी कलाकार श्रमदान क' रहल छथि। गांधी जयंती पर 2 अक्टूबर दिन मधुबनी रेलवे स्टेशन पर ऐहिक विधिवत शुभारंभ डीआरएम द्वारा कायल गेल छल। दिन राति चैल रहल एहि काज क' 7 अक्टूबर धरी पूरा करबाक लक्ष्य अछि। संभावना अछि कि 7 अक्टूबर क' ऐहिक लोकार्पण कायल जायत। ऐहिक बाद जयनगर-दरभंगा रेलखंड के यात्री लोकनि बिना स्टेशन के नाम देखना अगबे मिथिला पेंटिंग देख चिन्ह जायत जे मधुबनी स्टेशन अछि।
समस्तीपुर के डीआरएम आरके जैन आ मधुबनी के ठाढ़ी गाम निवासी ‘क्राफ्टवाला’ राकेश झा एहि काज क' मिशन केर तौर पर करेबा म' लागल छथि।


text:
दहेज मुक्त मिथिला स्थानीय सौराठ विकास समिति
हार्दिक स्वागत एवं अभिनन्दन!
आजुक मिटिंग निरंतरता में अछि आ आब मैथिलीके मिथिलाक चौरी सऽ निकलि दहेज मुक्त मिथिलाके एहि दलानपर अपने लोकनिक पुनः स्वागत अछि। हमरा लोकनि लगभग हर विन्दुपर चर्चा कयलहुँ आ बहुतो रास बातके निर्णय कयलहुँ। सौभाग्य हमरा लोकनिक जे एहि मिटिंगमें श्री कृपानन्द झा सर के अध्यक्षता भेटल। श्रेष्ठ संरक्षक लोकनिक सान्निध्य भेटल। मुद्दा पर आबी।
१. सौराठ सभा के पुनरुत्थान करब से निर्णय लेल।
२. दहेज मुक्त मिथिला स्थानीय सौराठ विकास समिति एवं अन्य संस्थासभ संग मिलिके सहकार्य करब से निर्णय लेल।
३. दहेज मुक्त मिथिलाके स्वतंत्र संगठन बनायब से निर्णय लेल।
४. दहेज मुक्त विवाह के प्रोत्साहन देब से निर्णय लेल।
५. संगठन विस्तारके क्रममें स्थानीय एवं बाहरी सदस्य सभ के जोड़ब से निर्णय भेल। स्थानीय जिम्मेवारी सऽ लऽ के विभिन्न जगहके जिम्मेवारी सदस्य लोकनि सहर्ष स्वीकार कयलाह, जेकर सूची अलग सऽ पेश कयल जायत।
६. सदस्यता शुल्क संरक्षक सदस्य - ५१०१/-, संस्थापक सदस्य - २१०१/-, आजीवन सदस्य ५०१/- एवं साधारण सदस्य १५१/- राखब से निर्णय लेल।
७. सौराठ उपरान्त दहेज मुक्त विवाह समग्र मिथिलावासी हेतु बिना कोनो जाति-पाँति के भेदभाव रखने केवल मैथिली भाषाभाषीके लेल भारत तथा नेपालके विभिन्न स्थानपर सभा-आयोजना करब से निर्णय लेल।
८. सदस्य सभ के-कोना सदस्यता ग्रहण करता से निर्णय लेल, जेकर अलगे लिस्ट बनाओल जायत, सदस्यता शुल्क तत्काल श्री प्रकाश चौधरीजी के खाता संख्या ११३०२५९४५०२ - खाताधारक: प्रकाश चन्द्र चौधरी, बैंक: स्टेट बैंक अफ ईण्डिया, रहिका शाखा में कैल जाय से निर्णय भेल।
९. संगठन विस्तारके क्रममें स्थानीय नागरिक सभके सदस्यता अभियान हेतु कार्यकर्ता परिचालन, प्रचार-प्रसार हेतु आवश्यक पहल एवं आगामी २२ मई के सौराठमें सौराठ विकास समिति संग मिटिंग से निर्णय भेल।
१०. सौराठके सफलता हेतु कार्यक्रम २०-२९ जून, २०११ धरि सदस्य सभके सक्रिय योगदान सऽ स्थानीय सौराठ विकास समिति संग सहकार्य करैत सभामें एक शिविर तथा मंच दहेज मुक्त मिथिलाके तरफ सऽ होयत से निर्णय भेल।
एकर अलावे अनेको विन्दुपर सभ आदरणीय सदस्य सभक विचार भेटल आ ताहि विचार के एक बेर फेर सऽ समेटैक लेल इ थ्रेड के निर्माण कयल गेल, आब अपने लोकनि अपन-अपन विचार आ मिटिंगके संस्मरणके नीचां कमेन्टके रूपमें पोस्ट करी से आग्रह करैत फोरम के खोलैत छी।
धन्यवाद! जय मैथिली! जय मिथिला!!
परवीन नारायण चौधरी


text:
तोरा आदर कि केलियौ तूँ त हमरा सस्ता बुझि लेलही
बस अपनाकेँ गुलाब हमरा सुखल सन पत्ता बुझि लेलही
मोनक कुर्सी कि देलियौ बैस तोरा एके छन लेल हम
हमरे जिनगीक तूँ अपन राजनीतिक सत्ता बुझि लेलही
गजलक गंभीरता मधुरता असलमे तोरा की मालूम
हमरा शाइर त बात दूरक अपन तूँ भगता बुझि लेलही
शारीरिक हाउ भाउ तोहर बुझाइत रहलहुँ एना सदति
जेना नेहक रहै पहिल बेर हमरे खगता बुझि लेलही
नै छै जै मोनमे रहल चाह नेहक कोनो कुन्दन हमर
तै मोनसँ हम किएक जोडब अधूरा नाता बुझि लेलही
मात्राक्रम : 22221-212-2122-222-212
© कुन्दन कुमार कर्ण


text:
Friday, October 18, 2013
(78) कनियाँ-पुतरा
कनियाँ-पुतरा
कमला-कमलक जन्मक उनैसम दिन। उनैसमासी कर्म केला पछाति जहिना कर्ता चैनक साँस लेबो करैत आ छोड़बो करैत तहिना सुधनी दादी पोती (कमला) पोता (कमल) केँ जाँति-पीचि, पछबरिया ओसारपर कजरौटी दऽ पूब सिरहौने सुता बेटा-पुतोहुकेँ कहलखिन-
“आब अपन करमकेँ करम-धरम करह, वाड़ी-झाड़ी बिरहा गेल हएत ओकरो तकतियान नै करब तँ जीब केना?”
कहि सुधनी दादी आँगनसँ निकलि वाड़ी दिस विदा भेली आकि दछिनवरिया घरक कोनचर लगपहुँचिते मनमे ठहकलनि। ठहकिते ठाढ़ भऽ गेली। ठहकलनि ई जे कहुना तँ घरमे हमहीं बूढ़ छी, मुदा सुनैत तँ यएह एलिऐ जे जँ बेटा-बेटीक जौंआ संतान हुअए तँ पहिने बेटाक जनम होइ छै पछाति बेटीक। मुदा से भेल कहाँ। पहिने बेटीक जनम भेल? मुदा पुछबो केकरा करबै? बेटा-बेटे भेल, पुतोहु कनियेँ छथि, तखनि? समाजमे जँ केकरो पुछबै तँ कहत जे बुढ़िया बताह भऽ बड़बड़ाइए। गुनधुनमे सुधनी कोनचर लग ठाढ़ भेल ने आगू बढ़ैत आ ने पाछू ससरैत। अपन दतारी दोसरो-तेसरो तँ पुछैवाली छथिए। मुहाँ-मुहीं नै पूछि हएत, मुदा पुछबा तँ सकै छियनि। चोटे आँगन दिस घूमि पुतोहुकेँ हाथक इशारा दैत कहलखिन-
“कनियाँ, कनी एम्हर आउ।”
ओसारपर बैसल धीरजकेँ मिसिओ भरि शंका नै भेलनि जे एहेन कोन गप छी जे सोझहामे नै बाजि माए कातमे कहै छथिन। शंको केना होएत चुल्हि-चौकाक बात तँ सासु पुतोहुएकेँ ने कहथिन, तइले बेटाकेँ किए कोनो तरहक कुवाथ हेतनि। लगमे अबिते सुधनी बुधनीकेँ कान लग फुसफुसा कऽ बजली-
“कनियाँ, अहाँ तँ अखनि नव-नौताड़ि छी, अखनि ओते नै बुझबै मुदा माए तँ छथि। चुपचाप हुनकासँ बूझि लिअ जे जौंआ संतानमे पहिने बेटीओक जनम होइ छै?”
सासुक बात सुनि बुधनी मानि तँ गेली, मुदा तैयो बजली-
“ओना काल्हिए हम पूछि लेबनि, मुदा कहियो बाजल छेली जे पहिने बेटेक जनम होइ छै।”
पुतोहुक बात सुनि सुधनी ठमकि गेली। मुदा तैयो बजली-
“कनियाँ, आँखिक देखल अहूँकेँ अछि आ हमरो तखनि सुनलेहे बात मानब उचित हएत?”
सासुक बात सुनि बुधनी ठमकली। बल्ला आकि चूड़ी देखैले कोन ऐनाक जरूरी कोन स्त्रीगणकेँ होइ छै। ई तँ सद्य: आँखि देखैत अछि। जेकरा आँखि नै देखैत तइले ने ऐनाक जरूरति। कमसँ-कम एते तँ हेबे करत जे जहिना ऐ समाजमे (सासुरक) तहिना नैहरोक समाजमे अहिना लोक उनटा-पुनटा बुझबो करैए आ बजबो करैए। तैसंग ईहो हएत जे माइयो अपन बातमे मजगूती अनैले दोसरो-तेसरोकेँ पुछथिन वा निम्न बूझि नहियोँ पूछि सकै छथिन। मुदा जँ नै पूछि लेब आ झोंकमे कहियो बुढ़ही झोंकि देलनि तखनि तँ अनेरे आफतमे पड़ि जाएब। पुछैएमे की लगल अछि यएह ने आठ आना मोबाइलमे खर्च हएत, तइले अनेरे सासुक धौजनि बेसाहि कऽ रखब नीक नै। मने-मन बुधनी विचारिते छेली आकि अंकुड़ित भगवान जकाँ मनमेअकुड़लनि। अकुड़लनि ई जे अपना जौंआ सन्तान भेल, किनको एक-दू-तीन संतान होइ छन्हि, हमर बेथा जहिना ओ नीक जकाँ नै बूझि सकै छथि तहिना तँ हमहूँ नहियेँ बूझि पएब। अपना दू संतानक बेथाक अनुभव अछि, दोसरकेँ तीनक अनुभव रहितो एक-एकक अनुभव छन्हि। डायविटीज आ ब्लडपेसर किनको एक संग छन्हि आ किनको भेलनि दुनू मुदा बेरा-बेरी। अनुभव तँ दुनू गोटेकेँ दुनू बिमारीक भेलनि मुदा की दुनूक इलाजमे सोलहन्नी एके दबाइ कएल जाएत...।
पत्नीक ओझराएल मनक ओझरी चेहराकेँ रसे-रसे ओझरबैत चलि जाइत। ओसारपर बैसल धीरज बेर-बेर चेहरा देखैत तँ टुटल फूल जकाँ बेसीए मलिन होइत चलि जाइत देखैत। मुदा सासु-पुतोहुक बीचक विवादमे पड़बो ओते नीक नै हएत जेते हेबा चाही। एकर माने ई नै जे परिवारमे कियो चिन्तित हुअए आ केकरो लेल धैनसन, सेहो तँ नीक नहियेँ हएत? मुदा पुछबो केना करब? दुनूक बीचक सवाल जँ एक पक्षसँ पूछब तँ दोसर पक्ष पञ्छीए जकाँ ने बुझती, जँ एकठाम बात उठाएब आ ओ लिंग-विशेषक होइ तखन ने माए बाजत आ ने माइयक डरे (सोझमे रहने) पत्नी बजती। तखनि? मुदा जे बदनामे चलि गेल ओ कहियो ने कहियो निकलबे करत, तहिना जे परिवारक भीतर घूसि गेल ऊहो भुमहुर-आगि जकाँ धुँएबे करत, तइले अनेरे मन घोर-मट्ठा करब नीक नै, दुधे किए ने पीब लेब जे सभ संगे रहत। दूधक मोहनि जकाँ धीरजक मनमे चलिते रहै आकि दोसर अकुड़ गेल। ओ ई अकुड़ल जे ऐ घरक अगिला भार (चलबैक भार) तँ अपने दुनू बेकती (पति-पत्नी) पर पड़त, जाबे माए जीबैए ताबे गारजन बूझि भार हटौने छी मुदा अखने जँ ओ बिमार पड़ए आ भार उठबै जोगर नै रहि जाए तखनि तँ एकाएक भार पड़बे करत। जँ कोनो काजक भार अबैसँ पहिने अदहो-छिदहो बूझल रहत तँ एते हल्लुक तँ बनिए जाइ छै जेते सोलहन्नी बिनु बूझलक होइ छै। समाजमे देखै छी जे किनको सत-सतटा बेटी भेने डीह-डाबर दोसराक हाथ चलि जाइ छन्हि, तँ किनको सात बेटा भेने गामक अनको सभटा इनार-पोखरि हाथ चलि अबै छन्हि। धू: अनेरे मनकेँ छिछियबै छी। देखै छी जे एते-दिन बापे बेटाक भिनौजी होइ छेलै आब दुनू बेक्तीओमे देखै छी। तखनि अनेरे मन किए बौआएब किए ने दुनू बेकती पति-पत्नी बनि बुढ़ाड़ीओमे कोहवर घरक गप करब। पत्नी दिस नजरि उठा धीरज बाजल-
“एम्हर कनी सुनू। अखनि भने माएओ अँगनामे नै अछि, एकटा बात पुछै छी?”
सासुसँ हटि बुधनीक जिज्ञासा पति दिस बढ़ल। जहिना बाल-बोध बच्चा खिस्सा सुनि माल-जालक बच्चा जकाँ ‘घूटड़ू-घू’ सुनि मुँह बाँबि दइ छै तहिना जिज्ञासा भरल बात सुनैले बुधनी मुँह उठा बजली-
“की?”
धीरज-
“अहाँक पीड़ा (उनैस दिनक) देखि मन महकि गेल जे आब संतान नै हुअए सएह नीक। दूटा भेबे कएल जँ दुनूकेँ दुनू बेकती सेवा कऽ मनुख बना ठाढ़ कऽ देबै तँ एकसँ दू परिवार तँ अवाद हेबे करत किने?”
हाल-बेहाल भेल बुधनी देहक मन मानि गेल जे पतिक विचार सोलहन्नी नीक छन्हि। हूँहकारी भरैत बजली-
“अहाँ विचारकेँ काटब से दरकार हमरा अछि। तखनि तँ पुरुख अपने खेतमे आड़िओ दइए आ तामस उठै छै तँ ढाहियो दइए। तँए अहाँ जानी। हम तँ संगीए ने भेलौं। बड़ हएत तँ एतबे ने, जे कानि-कानि लोककेँ कहबै, संगियाँ मरि गेल हम भुतियाइ छी।”
जिनगीक सचाई जहिना धीरजकेँ तहिना बुधनीकेँ एक-दोसरा दिस खिंचए लगल। आगूक लेल दुनूक जिज्ञासा बढ़लनि। तही बीच सुधनी खोंइछामे झिंगुनी आ मुट्ठीमे सुखेलहा कड़ची नेने पहुँचली। अबिते चुल्हि लग कड़ची-जारनि रखि पुतोहुकेँ कहलखिन-
“कनियाँ, बड़ीकाल भऽ गेल। बच्चा सभकेँ दूध पीएलौं?”
कड़ची रखि ओसारपर झिंगुनी खोंइछासँ उझलि बुधनीक लग बैसि सुधनी वाड़ीक खिस्सा पसारि देलनि। बाजए लगली-
“उनैसे दिनमे वाड़ीक दशा बिगड़ि गेल। लत्ती सभ मचान छोड़ि-छोड़ि निच्चाँ उतरि कठुआ-कठुआ गेल। रामझिंमनी पँच-पँच, छह-छहटा जुआ कऽ गाछेकेँ कठुआ देलक। तेते ने खढ़-पात जनमि गेल जे वाड़ीक रुइखे खतम भऽ गेल अछि।”
वाड़ी-झाड़ीक अपसोच सासुकेँ करैत देखि पुतोहु मलसारि दैत बजली-
“वाड़ी गेल तँ गेल मुदा घरमे जे दूटा लाल आएल से?”
पुतोहुक बात जेना सुधनीकेँ हिलकोरि देलकनि। अगम पानिमे हेलए लगली-
“से तँ अही दुनू लालले ने ओ सभ अछि। लालक पतिपाल हेतै तँ ओ सभ ढेर हेतइ।”
पुतोहुक बात सुधनीकेँ धारक पानि जकाँ भँसौलकनि नै समुद्र जकाँ हिलकोरए लगलनि। परिवार तँ खाली मनुखे टाक नै होइ छै, घर-दुआर, खेत-पथार, माल-जाल इत्यादि अनेको मिला कऽ बनै छै, जे मनुखसँ लऽ कऽ आनो-आनो वस्तुकेँ एक निश्चित सीमामे बान्हि दइ छै। मुदा एक बान्हमे रहितो तँ सबहक अपन-अपन महत्तो छै आ काजो छै। जइसँ एक दोसरकेँ जानो-पराण दइ छै आ जिनगीओ दइ छै। वाड़ी-झाड़ी, तीमन-तरकारी तँ मासे-मास दिने-दिने होइत-जाइत रहैए मुदा मनुख तँ से नै छी। तँए मनुखे ने मूल भेल। मूलक मूल्य तँ तखने ने बढ़ैत जाएत जखनि मूलक सेवा हेतै। मूलेक पानि ने छीप धरि रस पहुँच हँसबै-खेलबैए। अनेरे मनमे धौजनि करै छी। जेना सुधनीक मन हल्लुक भेलनि। बजली-
“कनियाँ, आब तँ दूध थीर भऽ गेल हएत, कहू जे दुनू बच्चाकेँ भरि पोख दूध होइ छै किने। जँ से नै हएत तँ बच्चाक पतिपाल करब कठिन भऽ जाएत। जँ अखनेसँ दूधकट्ट भऽ जाएत तँ सभ दिन खिद-खिदाइते रहत। रंग-रंगक रोग सेहो दबतै, आ अगुओ-पछुओ पकड़तै।”
सासुक बात सुनि बुधनी सकपका गेली। मुदा परिवारेक गार्जनेटा नै, बच्चाक दादीओ ने सुधनी छथिन तँए बाल-बोधक कोनो बात छिपाएब उचित नै बूझि बजली-
“माए, एकटा तँ बिसरिए गेल छेलौं, हिनका कहबो ने केने छेलियनि। ई तँ गपपर गप चलल तखनि मन पड़ल।”
पुतोहुक बातमे सुधनीकेँ मिसिओ भरि अनुचित नै बूझि पड़लनि। बजली-
“से की?”
“पुरनी (पल्हनि) एकहक घोंट कऽ दुनू बच्चाकेँ सेहो दूध पीआ दइ छै।”
बुधनीक अधखरूए बात सुधनी बूझि गेली। ओ बूझि गेली जे परसौतीक पहिल पूरक तँ पल्हनिए ने होइ छथि। ओना धियान अपनो दिअए पड़त। पल्हनि दस दुआरी होइए। समाजक काज तँ सबहक बरबैरे होइ छै मुदा काजे छोट-पैघ होइए जेकरा लोक पकड़ि चलैए। मुदा खतराक तँ घड़ी अछिए। जँ केतौ (पल्हनिक) हमरा (अपना) काजसँ पैघ काज दोसर ठाम भऽ जाए तखनि जँ ओकरा छोड़ि दिअए ईहो तँ नीक नहियेँ भेल। मुदा जे होउ, एते तँ वेचारी (पल्हनि) चेताइओ देलक जे बच्चाकेँ भरि पोख दूध नै होइ छै। खैर अखनि तक जँ बच्चा नीक जकाँ जीब गेल तँ आइएसँ दोसर जोगार कऽ लेब, जरूरी अछि। बजली-
“अच्छा कनियाँ एकटा बात कहू जे वेचारीकेँ खुआ-पीआ दइ छिऐ किने? वेचारी एहेन पीतमरू अछि जे आइ उनैसम दिन बीति रहल अछि अखनि तक अपन सिदहो-बोइननै मंगलक हेन। जखने बच्चा जनमैत अछि तखन माइए-बापटा केँ कि परिवारो-समाजोकेँ आशा जगिते छै। मुदा ईहो नीक नै जे जे मुँह खोलि नै बाजए ओकरा सुपतो नै भेटै। आइ पल्हनि जखने औत, तखने मन पाड़ि देब, जेना जे हेतै से दाइए देबै।”
एकटा बच्चाकेँ दूध पीआ बुधनी सासुक कोरामे देलक। दोसर बच्चाकेँ ओछाइनसँ उठा कोरामे लइते छल आकि हकोपरास भेल पल्हनि पहुँचली। जेना समैपर नै एने कियो अपनाकेँ दोखी बुझैत तहिना पुरनीओ बुझलक। अबिते बाजलि-
“काकी, अबेर भऽ गेल।”
पुरनीक बात सुनि सुधनी गुमे रहली। मुदा सुधनीक गुमी पुरनीकेँ आरो झकझोड़ि देलकै। झकझोड़ि ई देलकै जे भरिसक मने-मन सुधनीकाकी गुम्हरि रहली अछि। मुदा से नै भेल, भेल ई जे पुरनीक बोली-वाणी, चालि-ढालि, चेहरा-मोहरा जोर-जोरसँ बाजि रहल छल जे पुरनी तेहेन उकड़ू काजमे फँसि गेल छेली जे तन-मन दुनू फ्रीसान भऽ गेल छेलनि। मुँहसँ फुफड़ी उड़ैत थाकल-मारल बटोही जकाँ देखि सुधनी बजली-
“पुरनि, पहिने हाथ-पएर धो कऽ किछु खा लिअ। जखनि आबि गेलौं तखनि काज हेबे करतै। किए एते परेशान बूझि पड़ै छी?”
सुधनीक बात सुनि पुरनी पोखरिक पानि जकाँ थीर होइत बजली-
“काकी, की कहबनि। दछिनवारि टोल प्रसव करबए गेल छेलौं। उनटा बच्चा छेलै। दरदे कनियाँ छटपटाइ छेली, बच्चा जनमिते ने छेलनि। मुदा कहुना-कहुना कऽ सम्हरल। ओही काजमे एते अबेर भऽ गेल।”
पुरनीक बात सुनि सुधनी बजली-
“अहिना होइ छै। ने एकेटा मनुख अछि आ ने एके रंग काज हेतै। मुदा मनुखो तँ कम भेदिया नै ने अछि, देखिओ-सुनि आ गरो अँटका कऽ भेद तँ बूझिए जाइए।”
हाथ-पएर धोइ पुरनी खाए लगली। खाइते-खाइते बजली-
“काकी, अपना बच्चाकेँ भरिपोख दूध नै होइ छै, हमरो कोनो ठेकान नै अछि। से कोनो ओरियान कऽ लोथु। अखनि अन्न चटबैबला थोड़े भेलनि जे अन्न चटौथिन।”
पुरनीक बात सुनि सुधनी बजली-
“बौआकेँ कहलिऐ हेन जे ओना गाएओ-महिंसक दूधसँ काज चलि सकैए मुदा नीक हएत जे बकरीए दूध दिऐ।”
पुरनी-
“हँ-हँ काकी बेस विचार छन्हि। एना तँ बजारोक दूध एकपर एक छै मुदा ओकर कोन बिसवास। अपना हाथक जे अछि तेकरे ने बिसवास।”
दुनू गोटेक (माएओ आ पल्हनिओ) बात सुनि धीरजकेँ भेल जे जखनि दूध लेल बकरीक ओरियान करैएक अछि तखनि समए गमाएब नीक नै। जरूरीक जे काज अछि जँ ओकरा पछुआएब आकि अनठाएब ओ परिवारकेँ पाछू धकेलब भेल। जखनि बुझै छिऐ जे एक परिवार रहितो, सभ काज परिवारेक रहितो करैक तँ किछु सीमा अछिए। उठि कऽ आँगनसँ निकलि दूधारू बकरी भँजियबैले विदा भेल। समाजो तँ समाज छी। जहिना रंग-रंगक मनुख तहिना रंग-रंगक धनक खाड़ी सेहो बनले अछि। काेनो दरबाजा एहनो अछि जैठाम हाथी-घोड़ा रहैए आ कोनो एहनो अछि जैठाम किछु ने रहैए। मुदा तँए कि गाममे गाए-महिंस बकरी नै अछि से तँ अछिए।
धीरजकेँ आँगनसँ निकलिते बुधनीकेँ अपन बात बजैक गर भेटल। गर ई जे एक परिवार रहितो, सभ बात बुझला पछातिओ सभ लग सभ बात सभ नै बाजि पबैए। बजली-
“भने माएओ छथि आ अहूँ छी, जिनगीमे एहेन दुख कहियो ने भेल छल, जे भेल तँए...?”
बुधनीक बात सठलो ने छल आकि बिच्चेमे पुरनी बजली-
“कनियाँ, हमर-अहाँक (नारीक) यएह अग्नि परीछा छी। राजासँ रंक तककेँ ई परीछा होइ छै। तइले दुख-बेकल मनमे रखब तँ दुनियाँ चलत।”
पुरनीक विचारकेँ बुधनी सुनिते द्रवित भऽ गेली। एक संग मनमे अनेको प्रश्न उठि गेलनि। परिवार लेल बच्चा अनिवार्य ऐ दुआरे अछि जे वएह बच्चा बढ़ैत सियान-चेतन होइए, जैपर कुले-खनदान नै परिवार, समाज, देश-दुनियाँ ठाढ़ अछि। एहेन जे मनुखक अनिवार्यता छै तैठाम संतानक अनिवार्यता तँ छइहे। मुदा जिनगीक तँ कोनो ठेकान नै अछि, बच्चासँ सियान आकि बूढ़ धरि कखनो-कहियो कियो मरि जाइए, तखनि? एक बच्चापर आश्रितो तँ नहियेँ रहल जा सकैए। दोसर ई जे जँ बेटा-बेटीकेँ बरबरि मानि लेब, सेहो तँ सोलहन्नी उचित नहियेँ। हँ कोखिक लेल संतान भेल मुदा सामाजिक जे ढाँचा अछि तइमे बराबरी केना औत। मुदा मनो तँ मने छी। देहमे दुख भेने जे विचारमे अबै छै, सुख भेने बदलि जाइ छै। अपने दुनू परानी विचार केलौं जे एहेन दर्द (बच्चा जन्मक) दोहरा कऽ नै उठाएब मुदा...? पीड़ाएल मन बुधनीक दृढ़तासँ मानि गेल जे आगू सन्तान नहियेँ हएब नीक। बजली-
“अखनि तँ सोझहामे ईहो दुनू गोरे छथिए, नीक-बेजए बुझबे करै छथिन।”
बुधनीक बात सुनि पुरनी बजली-
“कनियाँ, अगुताएल किए छी, अखनि पहिने देह-हाथ सक्कत बना लिअ। ताबे बच्चो सकताइए। अबिते-जाइते रहै छी जेहेन अपन परहेज करब, तेहेन जे चाहब से हेतै।”
पुरनीक बातमे बुधनी जिनगीक बिसवास पौलक। आँखि उठा पुरनीक आँखिपर दैत अपन बेथा कहलक। बुधनीक बेथीत मन देखि पुरनी बजली-
“कनियाँ, जहिना कामिनी फूल महिनामे चारिए दिनक जिनगी पबैए तहिना सन्तानक खेल सेहो अही चारि दिनमे निहीत अछि। पछाति बुझा देब।”
गप-सप्पकेँ सीमा छुबैत देखि सुधनी पुरनीकेँ पुछलखिन-
“तोहर सिदहा केते हेतह। कहुना भेलह तँ तूँ दसारी भेलह, तँए तोहर रस्ता रोकब उचित अपन रस्ता रोकब हएत। दाइए दइ छिअ। अपन नेने जइहऽ।”
सिदहा सुनि अखनि धरिक कएल काजक फल देखि पुरनीक मन खुशीभेल, बाजलि-
“काकी, हमर खेत-पथार, माल-जाल, राज-पाट सभ तँ यएह छी। दोसर कोन असरा अछि। आइ दिनसँ हिनका ऐठाम खेनिहार सभ आबए लगतनि। मुदा जे काज हम केलियनि सेहो कियो करतनि।”
पुरनीक बात सुनि सुधनी सहमि गेली। बजली-
“कनियाँ, एक बेर अपना मुँहसँ बाजि जाउ, केते हएत। काजक भीर हमरो नजरिमे अछि। अन्हार घर साँपे-साँप होइ छै। समाजमे जेते हमरो सन लोक दइए तइसँ कम नै देब।”
सुधनीक विचारमे आशा देखि पुरनी बाजलि-
“बेटाक अदहा बेटीक सिदहा भेल, तँए दोबर नै डेढ़िया भेल। अनका लिए जे होउ, मुदा हमरा लिए तँ जेहने बेटा तेहने बेटीओ भेल।”
मास दिनक कमला-कमल भऽ गेल। सुभ्यस्त समए भेने गामोक चुहचुही ऐ साल नीक अछि। धनमंडल भेल अछि। बच्चाक निबिते जहिना पमरिया, बकूनियाँ, हिजरा-हिजरनीक ढबाहि लागत, तहिना ठको-फुसियाहक ढबाहि लगबे करत किने?
दीपेक पमरिया, कहियो बपहरक नाओंसँ तँ कहयो ममहरक नाओंसँ एबे करत। से कि कोनो एकेठामक औत नैहर-सासुर सबतरि पसरत। जीविकाक तँ दोसर साधनो ओकरा छइहो नै ने।
दोसर मास चढ़िते चारि गोटे पमरिया पहुँचल। बेटाक बधैया मांगए। मुदा बेटीक?mmm
Subscribe to: Post Comments (Atom)


text:
Thursday, 4 May 2017
मैथिली साहित्य महासभा (ट्रस्ट) और विद्यापति डॉ० सुभद्र झा प्रेरणा मंच के तत्वावधान में बहुभाषाविद मिथिला के युगपुरुष डॉ० सुभद्र झा के सत्रहवाँ पुण्यतिथि पर पुष्पांजलि, संगोष्ठी एवं कवी सम्मलेन के आयोजन हुनकर पुण्यतिथि 13 मई 2017 के माध्यमिक शिक्षक संघ मधुबनी में दिन के 12 बजे से आयोजन अछि ,
संगोष्ठी में डॉ० झा के कृतित्व और व्यक्तित्व पक्ष पर मिथिला के दिग्गज विद्वान द्वारा विचार राखल जयत । हिनकर कृतित्व पक्ष पर डॉ० रामदेव झा, पंडित चंद्र नाथ मिश्र "अमर", डॉ शशिनाथ झा, श्री श्याम दरिहरे, डॉ कमला कान्त भंडारी, डॉ शंकरदेव झा, श्री अशोक कुमार ठाकुर अपन वक्तव्य देता । व्यक्तित्व पक्ष पर डॉ भीम नाथ झा, डॉ उमाकांत झा, डॉ धीरेन्द्र नाथ मिश्र, डॉ योगानन्द झा, डॉ० श्रीशंकर झा, डॉ खुशीलाल झा, श्री उदय शंकर झा "विनोद" डॉ महेंद्र मलंगिया और डॉ विघ्नेश चंद्र झा सहित अन्य गणमान्य विद्वान् अपन - अपन विचार रखता ।
अहि कार्यक्रम में मैथिली अकादमी पटना निदेशक कमलेश झा, कांग्रेस प्रवक्ता श्री प्रेम चंद्र झा, बीजेपी बिहार प्रवक्ता विनोद नायरायण झा, सांसद हुकुव नारायण यादव, समीर महासेठ, रामप्रीत पासवान, सुमन महासेठ, घनश्याम ठाकुर सहित कई अन्य राजनितिज्ञ और समाजसेवी सेहो भाग लेता । कार्यक्रम के अध्यक्षता कमला कान्त झा जी करता । कार्यक्रम के परिकल्पना मैसाम के संस्थापक सदस्य संजय झा " नागदह" द्वारा कायल गेल अच्छी । अहि कार्यक्रम के संयोजक पंडित श्री कमलेश प्रेमेंद्र और मैसाम के अध्यक्ष उमाकांत झा बक्शी एवं संस्था के संस्थापक सदस्य विजय झा , ब्रजेश झा , संजीव झा और राम कुमार झा , सब बुद्धिजीवि से आग्रह केला की कार्यक्रम में आबि के सफल बनाबी । संजय झा " नागदह" कहला की डॉ सुभद्र झा एक ऐहन मिथिला का विद्वान छैथि जे विद्यापति और मैथिली भाषा के विश्व पटल पर पहुँचाबै काम केला हन |
Subscribe to: Post Comments (Atom)


text:
Friday, October 18, 2013
(29) ठकहरबा
ठकहरबा
भोरहरबेमे दादीक नीन उचटि गेलनि। लाख कोशिश केलनि मुदा दोहरा कऽ नीन नै घुमलनि। ओना भोरुका समए वसन्ते जकाँ मधुआएल रहै छै मुदा ओहो की सबहक लेल एक्के रंग रहैए। दिन-राति काजक पाछू नचनिहारकेँ थोड़े वसन्त आ ग्रीष्मक भेद बूझि पड़ै छै। दादीक मनमे एलनि जे अखने ललितक ऐठाम जा कऽ कहिऐ जे अखुनके माने भिनसुरके उखड़ाहामे चिमनीपरसँ पजेबा आ बेरुका उखड़ाहामे बाजारसँ एस्वेस्टस आनि दिहऽ। भोरुका अन्हारक दुआरे रतिगर बूझि पड़लनि। मनमे एलनि जे जौं कहीं बिछानपर जाइ आ निन्न आबि जाए तहन तँ पहपटि हएत। मुदा एत्ती रातिकेँ जेबो केतए करब? गुन-धुन करैत सोचलनि जे से नै तँ घरसँ ओछाइन निकालि अँगनेमे बिछा कऽ पड़ब नै, बैस कऽ काजक गर लगाएब। सएह केलनि। काजपर नजरि दैते पजेबापर मन गेलनि। एक नम्बर राँट ईंटा तँ तेते महग अछि जे कीनब थोड़े पार लागत। मन मन्हुआ गेलनि। जहिना दू-बट्टी, तीन-बट्टीपर पहुँचिते बटोही अपन अगिला बाट हियाबए लगैए तहिना दादीओ हियाबए लगली। केते दिन जीबे करब जे एक नम्बर ईंटाक जरूरति पड़त। लऽ दऽ कऽ बीस-पच्चीस बरख आरो जीब। तइले तँ तीनियोँ नम्बर ईंटा नीके हएत। फेर मनमे एलनि जे कियो कि अपनेटा लेल घर बनबैए आकि बालो-बच्चा लेल बनबैए। मन ठमकि गेलनि। किछु फुड़बे ने करनि। फेर मनमे उठलनि जे लोक काँच-ईंटाक घर केना बनबैए। ओहो तँ तीस-चालीस बरख चलिए जाइ छै। ओइसँ नीक ने तीन नम्बर। कम-सँ-कम अध-पकुओ तँ रहैए। जेतबे नुआ रहए तेतबे टाँग पसारी। तीनियोँ नम्बर तँ ईंटे छी किने? हँ, हँ, तीने नम्बर ईंटा लेब। मन आगू बढ़ि चदरापर माने एस्वेस्टसपर गेलनि। चदरापर नजरि पड़िते मन झुझुआ गेलनि। सिमटीक तेहेन चदरा बनए लगल अछि जे सालो भरि चलत आकि नै? जौं कहीं गोलगर पाथर खसल तँ चूरम-चूर भऽ जाएत। पहिने केहेन बढ़ियाँ टीनक चदरा अबै छेलै जे एक बेर घरपर दऽ देलासँ केते दिन ओहिना रहै छेलए। मुदा ओहो बैशाख-जेठक रौदमे रहै-बला नै होइए। ओना जौं गतगर कऽ खरही छाड़क ऊपरमे दऽ दियौ तँ कोठे जकाँ भऽ जाइए। मुदा तेहेन-तेहेन ठकहरबा बनियाँ सभ भऽ गेल अछि जे लेबालकेँ जे होउ अपन धरि तिजोरी भरल ताकी। खैर जे होउ, जे सबहक गति से हमरो हएत। तइले केते मगज चटाएब।
पोहु फटिते सुरूजक लाली देखि दादी ओछाइन समेटि घरमे रखि ललितक ऐठाम विदा भेली। मन पड़लनि, आठमे दिन अदरा नक्षत्र चढ़त। आठे दिनक पेसतर घर बनबैक अछि। जौं से नै भेल तँ गिलेबापर जोड़ल देबाल ढहत-ढनमनाएत आकि की हएत। सेहो ने कहि। जे घर अखनि अछि ओहो उजड़िए जाएत। तैबीच जौं बर्खा झहड़ल तँ जानो बँचब कठिन भऽ जाएत।
ललितकेँ दरबज्जा नै। भनसे घरमे सुतबो करैत। ठोकले दादी आँगन पहुँच ओलती लगसँ कहलखिन-
“गोसाँइ उगैपर भेलखिन आ तों सुतले छह?”
दादीक अवाज सुनि ललितक पत्नी सुपती उठि केबाड़क अदहा पट्टा खोलि चुपचाप वाड़ी दिस विदा भेली। ओसार टपि केबाड़क दुनू पट्टा खोलि ललितक देह डोलबैत दादी कहलखिन-
“ललित, ललित। उठह, केते सुतै छह?”
सुतले-सूतल आँखि मुननहि ललित बाजल-
“की कहै छी?”
“अखनि धरि सुतले किए छह?”
ओछाइनपर सँ उठि दादीकेँ बैसबैत अपनो बैस बाजल-
“बड़ी रातिमे पुलिसक गाड़ी खोइर-बन्हामे लसैक गेलै। भरि गाड़ी पुलिस रहए। केतबो बाप-बाप केलक मुदा गाड़ी नै निकललै। जेना जानि कऽ अनठा देलकै।”
बिनु दाँतक चौड़गर मुँह, गालक मसुहरिपर दूटा इंच-इंच भरिक पाकल केश, सोन सन उज्जर धप-धप केश, गरदनिक चमड़ा घोकचि कऽ लटकल दादीक। ठहाका मारि बजली-
“तोरा सन-सन लोकसँ की बेसी बुत्ता ओकरा सभकेँ होइ छै। गाँजा पीब-पीब छाती फोंक कऽ नेने रहैए।”
मुँह चटपटबैत ललित बाजल-
“बड़ मोटगर-सोटगर सभ रहए?”
“धु: बतहा कहीं के, एतबो नै बुझै छहक जे तखनि थालमे सँ गाड़ी किए ने उखड़लै।”
मुँह डेढ़बड़ा कऽ ललित बाजल-
“उ सभ हाकिम रहै किने।”
“अच्छा, ई सभ छोड़ह। पाइ केते देलकह?”
“पहिने वएह पुछलकै जे केते दिअ, ओना हमहूँ सभ सात-आठ गोरे रही मुदा हमरा छोड़ि सभकेँ होइ जे कहुना जान छोड़ए। सभकेँ सुक-पाक करैत देखिऐ। एक गोरे बाजि देलकै जे हुजूर सरकारीए पाइ छिऐ किने? एतबे सुनैत मातर तड़ंगि कऽ एक गोटे बाजल ‘रौ, बहिं, तुम पहचानता नहीं है।’ कहि पाइ आगूमे फेक विदा भऽ गेल।”
“सुआइत तोरा ओंघी दबने छह। हमहूँ काजे एलौं हेन। अखनि तँ तँू भकुआएल छह। मुँह-हाथ धुअ। काजक गप छी तँए कनी असथिरसँ विचार करब। ओना अपनो मुँह-कानमे पानि नहियेँ नेने छी।”
“एह, तँ की हेतै दादी। एक दिन टुटलहो-फटलाहा घरक चाह पीब कऽ देखियौ।”
सुपतीकेँ कानमे फुसफुसा दादी चौमास दिस विदा भेली। जाबे दादी मुँह-कान धोइ तैयार होथि तइसँ पहिने ललित सुपतीकेँ चाह बनबैले कहि ओसारक बिचला खुट्टा लग पिरही रखि दादीक बाट देखए लगल। अबिते दादी बजली-
“कलक पानि बड़ सुन्नर छह।” कहि खुट्टामे ओंगठि पिरहीपर बैस गेली। सुपती चाह नेने आगूमे रखि देलकनि। चाहक रंग देखि दादीक मन खुशी भऽ गेलनि। एक घोंट पीब बजली-
“तेहेन चाह छह जे एक्के उपे जलखै बेर तक रहब।”
ललित-
“आइ काज अनठा दियौ दादी।”
मुस्की दैत दादी-
“किए, घरमे सिदहाक ओरियान छेबे करह...। (मुदा लगले बात बदलि) कोन एहेन हलतलबी काज आगूमे छह जे आइ मनाही करै छह?”
मुँह दाबि सुपती बाजलि-
“हिनका नै बूझल छन्हि जे आइ अलेक्शन छिऐ।”
सुपतीक बात जेना दादीक अँतरीमे छूबि देलक। जहिना आम तोड़िनिहार सरं-गोलिया गोला आमपर फेकैत तहिना दादी फेकब शुरू केलनि-
“कोन फेरमे पड़ए चाहै छह, अपन दुख धंधामे लगल रहऽ। सभटा ठकहरबा छी। एते दिन अपनो सएह बुझै छेलौं मुदा आब बुझै छी जे ठकाइत-ठकाइत जिनगीए ठका गेल। (मुड़ी निच्चाँ कऽ) जहिया समाज खादी-साड़ी पहिरा ‘माए जी’ कहलक तहिया बूझि पड़ल जे समाज की छी। स्वर्गोसँ ऊपर। मुदा तेहेन-तेहेन ठकहरबा सभ भऽ गेल अछि जे बाजत ढेरी, करत किछु ने।”
ललित-
“अहाँकेँ किए समाज खादी पहिरौलनि दादी?”
ललितक प्रश्न सुनि दादी विस्मित भऽ गेली। जहिना वोनमे जानबरक छोट-छोट बच्चा बौआ कऽ हरा जाइत तहिना आजादी समयक वोनमे दादी हरा गेली। दादीकेँ विस्मित देखि ललितकेँ बूझि पड़लै जे दादी फेर केतौ औना गेली। तँए दोहरा कऽ नै पूछि जवाबक प्रतीक्षा ओइ रूपे करए लगल जइ रूपे माए बच्चाकेँ विद्यालयसँ अबैक आशा करैत रहै छथि। चौअन्निया मुस्की दैत दादी बाजए लगली-
“दुरागमन करि कऽ आएले रही। बूढ़ा-बूढी माने सासु-ससुर जीविते रहथि। बेटा मात्रिक गेलनि। ओइठीनक लोक सभ झंडा उठा खूब हूड़-बरेड़ा करैत रहए। अपनौं -पति- हुनके सभ संगे बौर गेला। तीन मास बिता कऽ गाम एला।”
ललित-
“बाबा बिगड़बो केलखिन?”
दादी- (अपसोच करैत) “ओ सभ स्वर्ग गेला, हम नर्कमे छी। आगि नै उठेबनि। हँ, ई भेलै जे बुढ़हो जोगारी रहथिन। तरे-तर सरहोजिसँ सभ भाँज लगा लेने रहथि। जाबे गाम घूमि कऽ एला ताबे तँ इम्हरो लोक झंडा उठा हरबिर्ड़ो करए लगल रहए। आजादीक दस-बारह बरख पछाति गाममे मलेरिया आएल। चारि अन्नासँ बेसीए लोक मरल। अपनो घरहंज भऽ गेल। तीनू गोटे (सासु-ससुर आ पति) मरि गेला। मात्र अपने आ छह मासक बच्चा बँचलौं। ओही बेटाकेँ पोसि-पालि जुआन बनाएब अपन देशसेवा बुझलिऐ। खादी साड़ी पहिरैक यएह कारण रहए।”
मुस्की दैत सुपती पुछलकनि-
“नेता सभ जकाँ भाषणो करथिन?”
“बेसी तँ नै बाजल हुअए मुदा मंचपर दुनू हाथ जोड़ि एते जरूर कहिऐ जे ‘हे बरहमबाबा गामक रच्छा करिहऽ। मुदा सभ झूठ भऽ गेल! ने बरहमबाबा सुनलनि आ ने केकरो रच्छा भेलै!”
सुपती-
“खादीबला सभ भरि दिन झूठे बजैए?”
सुपतीक बातसँ दादीकेँ दुख नै भेलनि। मुस्की दैत बजली-
“ओहिना कनी कऽ मन अछि। शुरूक तीन भोँटमे बहरबैया नेता सभ संग करि कऽ गाम घुमलथि। जेतेकाल संगमे रहियनि तेतेकाल गामेक गप-सप्प करथि। गाममे ने नीक सड़क अछि आ ने बच्चा सभकेँ पढ़ैले स्कूल। ने पानि पीऐक समुचित बेवस्था अछि आ ने दबाइ-दारूक। गाड़ी-सवारीक नाओंपर बैलगाड़ी अछि। एहेन समस्या सिरिफ अपने गाम टाक नै इलाकेक अछि। सरकारक अपने बेवस्था लटपटाएल अछि। हरितक्रान्तिक पूर्व धरि पेटक दुआरे आन-आन देशसँ जनेर-गहुम मंगबए पड़ै छेलए। (कने चुप भऽ मन पाड़ि) तही बीच भूदानी आन्दोलन जागल। नारा देलक- ‘जमीनक छबम हिस्सा दान दिअ’ जइसँ गरीब लोककेँ वासक संग जोतो जमीन भेटतै। गामक-गाम दान हुअ लगल। मुदा अखनि की देखै छहक जे जोतक कोन बात जे घराड़ीओ सभकेँ नै छै। (ठहाका मारि) सभटा मदारी नाच केलक।”
पटरीपर सँ दादीक बातकेँ उतरैत देखि ललित पत्नीकेँ कहलक-
“दादी बूढ़ छथिन, थकबो करै छथिन किने। शिखरक पुड़िया खोलियापरसँ नेने आउ?”
शिखरक नाओं सुनि दादीक मनमे भेलनि जे शिखर केहेन होइ छै। आइ धरि नामो ने सुनने छेलिऐ। मुदा बजली नै। चकोना होइत देखि ललित बूझि गेल जे भरिसक दादी शिखर नै खेने छथि। मुस्कीआइत बाजल-
“जहिना चाह पीलापर देहमे फुनफुनी आबि जाइ छै तहिना शिखरो खेने होइ छै। इस्कुलिया विद्यार्थी सभ तँ भरि-भरि जेबी रखने रहैए।”
सुपतीक हाथसँ एकटा पुड़िया लऽ ललित दादी दिस बढ़ौलक। जहिना खच्चा-खुच्चीमे पानि देखि बकरी पाछू हटैत रहैए, तहिना शिखरक पुड़िया देखि दादीक मन पाछू हटलनि। मुदा नव चीज रहने सेहन्तो भेलनि। एक चुटकी मुँहमे दैते बूझि पड़लनि जे सरसरा कऽ कंठसँ निच्चाँ उतरल जाइए।
तखने ललित पुछलकनि-
“अपनो गामक लोक जमीन दान केलक?”
ललितक बात सुनि खौंझा कऽ दादी बजली-
“कहबे तँ केलिअ जे सभटा बानरक नाच केलक। एक गोटे समस्तीपुर दिसुका भूदानी नेता खोज करैत अपने ऐठाम एला। (मने-मन मुस्कीआइत) की कहिअ हुनकर हाल। साँझू पहर जखनि गप-सप्प करए लगथि तँ बूझि पड़ए जे जहिना त्रेता युगमे रामराज रहै तहिना फेर कलयुगोमे भऽ जाएत। ने केकरो पेटक चिन्ता रहतै आ ने रोग-बियाधिक। मुदा ले सुथनी, भिनसरसँ दुपहर धरि ओकरा साबुन रगड़ि-रगड़ि नहाइए आ कपड़े साफ करैमे लगि जाइ। बेरू पहर सभ कपड़ा सुखा, पहिरि कऽ दिन लहसैत निकलै आ खाइ-पीऐ राति धरि भाषण करै। एक पनरहियासँ बेसीए रहल। तैबीच अकच्छ-अकच्छ भऽ गेलौं। खादी भंडारक मंगनी कपड़ा पबैसँ। सदतिकाल बगुला जकाँ उज्जर धप-धप चेहरा बनौने रहए।”
ललित-
“खादी भंडारमे मंगनीए कपड़ा बँटबारा होइ?”
“मंगनी केतौ होइ। गाम-गामक उद्योगकेँ उला-पका कऽ खा-पी कऽ चौपट कऽ देलक। गामक गाम लोकक रोजगार मरि गेल। एक तँ कोसी-कमलाक उपद्रव तैपर सँ जेहो छोट-छीन रोजगार गाममे चलै छल सभ चलि गेल। जखनि लोककेँ गाममे पेटे ने भरत तखनि केते दिन पेटमे जुन्ना बान्हि कऽ रहत। गामक-गामकेँ पड़ाइन लगि गेलै। ने बच्चा सभकेँ पढ़ैक स्कूल अछि आ ने रोग-बियाधि लेल डखाना (अस्पताल)।”
बजैत-बजैत दादी विस्मित भऽ गेली। आँखि बन्न भऽ गेलनि।
गुम-सुम देखि ललित पुछलकनि-
“पहुलका बात तँ छूटिए गेल?”
ललितक प्रश्न सुनि दादी मन पाड़ि बजली-
“चारिम भोँट अबैसँ किछु पहिने मारिते-रास पाटी फड़ि गेल। कखनो कोनो रंगक झंडा लऽ कऽ जुलुशो निकले आ सभो होइ तँ कखनो कोनो रंगक। जहिना आखिरी लगनमे छुटल-बढ़ल, बूढ़-पुरान, लुल्ह-नांगर सभ पालकीपर चढ़ि लइए तहिना भदबरिया बेंग जकाँ गामे-गाम नेता फड़ि गेल। ओना हम लिखा-पढ़ी करि कऽ कोनो पाटीक मेम्बर नै भेल रही मुदा लोको बुझै आ अपनो मानैत रही। तँए मनमे अरोपने रही जे जेकरा जे मन फुड़ौ से करह मुदा जहिना शुरूसँ रहलौं तहिना रहब। भोँट होइसँ पहिने कतेको गाममे मारि भेल। अपना गाममे भोँट दिनसँ पहिने तक तँ मारि नै भेल मुदा भोँट दिन एहेन मारि भेल जे लोककेँ पड़ाइन लगि गेलै।”
बिच्चेमे सुपती पुछलकनि-
“हिनको कियो मारलकनि?”
“नै कनियाँ, हाथ तँ नै उठौलक। मुदा भोँट खसबै नै दिअए। हमर भोँट केदैन खसा नेने रहए। केते कहा-सुनी भेलापर अनके नाओंपर भोँट खसेलौं। भोँट खसा कऽ जखनि घुमलौं तँ मनमे आएल जे आब भोँट खसबैले नै जाएब।”
अकचकाइत ललित कहलकनि-
“पाटीबला सभकेँ नै कहलिऐ?”
दादी बजली-
“की कहितिऐ। संयोगो नीके बुझहक। अगिला भोँटमे पार्टीक उम्मीदवारे ने ठाढ़ भेल। जान हल्लुक भेल। आन पाटी तँ मारिते रहै मुदा केकरा भोँट दितिऐ आ केकरा नै दितिऐ। तइसँ नीक जे बूथपर जाएबे छोड़ देलिऐ।”
हँ-मे-हँ मिलबैत ललित बाजल-
“केकरो नफ्फा-नोकसान होउ, अहाँ तँ बँचलौं किने?”
ललितक बात सुनि दादीक आँखि नोरा गेलनि। मुहसँ बकारे नै फुटनि। कनीकाल चुप रहि बजली-
“बौआ, पटना दिल्ली तँ कहियो मनोमे ने आएल मुदा गामोमे जहुना छेलौं तहुना नै रहलौं। जइ समाजक लोक ‘माए जी’ कहै छेलए आेइ समाजमे लोक राँड़ी कहए लगल। ऐ बातक दुख सदिखन मनकेँ बेथित केने रहैए।” कहि आँखि बन्न कऽ सोचमे डूमि गेली। किछु समए गुम्म रहि पुन: बाजए लगली-
“गामे-गाम तेहेन अगराही लगि गेल छै जे शान्त हएब कठिन अछि। पुबारि गाममे खेतक झगड़ामे मारि भेल। से खूब मारि भेल। दुनू दिस केते गोटेकेँ कान-कपार झड़लै। एकटा खूनो भेलै। मुदा अचरज ई भेल जे एहेन सना-सनी रहितो गौआँमे सुबुधि जगलै। कियो कोट-कचहरी नै गेल। गामेमे फड़िया गेल। अखनि जौं ओना होइत तँ गाम उजरि जाइत। तेहेन-तेहेन मनुख सभ बनि गेल अछि। जे सदतिकाल फोंसरीए तकने घुरैए।”
मुड़ी डोलबैत ललित आगू पुछलकनि-
“भोँटक दिन छी दादी। भोँटो खसबैक अछि। मुदा जखनि अहाँ आबि गेलौं तखनि पहिने अहाँक काज सम्हारि देब।”
दादी-
“भोँट खसबैले थोड़े मनाही करबह। भिनसरसँ साँझ धरि भोँट खसैए। पाँच बजेमे भोँट खसा लिहऽ।”
“ताबे तक भोँट बँचले रहत?”
“जे लड़ैए, ओकरा एतबो बुत्ता नै छै जे बूथ सम्हारि कऽ राखत। ओना भोटे खसेने की हेतह। देखिते छहक जे कियो बक्से हेरा-फेरी कऽ लइए तँ कियो रिजल्टे बदलि लइए।”
“बेस कहलौं दादी। काका (दादीक बेटा) केतए रहै छथि?”
बेटाक नाओं सुनिते दादीक मनमे खुशी एलनि। मुस्की दैत बजली-
“बौआ, पनरह-बीस बर्खसँ बौआइते-ढहनाइते छेलए। पहिने दिल्ली गेल। ओइठीन काज नै भेलै तब बमै गेल। ओतौ नोकरी नै भेलै। तखनि हारि-थाकि कऽ पाँच बरख पहिने कलकत्ता गेल। मुदा जहिना बमै पाइबलाक छी तहिना कलकत्ता गरीब लोकक छी। ओइठीन एकटा साइकिल मिस्त्रीक दोकानमे नोकरी भऽ गेलै। दरमाहा तँ बेसी नै दइ छै मुदा साइकिल बनबैक सभ लूरि भऽ गेलै। अपने दिगाइरक मिस्त्री छी। अपने बहिनसँ बिआहो कऽ देलकै। सुनै छी जे पुतोहुओ मिस्त्रीआइ करैए। दुनू बेकती एते कमा लइए जे अपनो गुजर करैए आ घर बनबैले रूपैओ पठा देलक हेन। सएह रूपैआ छी।”
“असकर लेल तँ अहाँकेँ एक्कोटा घरसँ काज चलि जाएत?”
“हँ, से तँ चलि जाएत। मुदा पुरजीमे लिखने अछि, जे आब गामेमे रहब। पुरना जेते मिस्त्री अछि ओ सभ मोटर साइकिलक मिस्त्री भऽ गेल। जहनकि गामे-गाम साइकिलक पथार लगि गेल हेन। तहूमे तेहेन साइकिल अछि जे छह मासक उपरान्ते मिस्त्रीक काज पड़तै।”
ललित पत्नीकेँ कहलक-
“एकबेर आरो चाह बनाउ। दादीक संगे जाएब।”
सुपती-
“घरमे दूध कहाँ अछि। नेबोओ सभटा चोराइए कऽ तोड़ि लइ गेल।”
दादी-
“कनियाँ अहाँकेँ नै बूझल हएत। नइ नेबो अछि तँ नेबोक दूटा पाते दऽ दियौ।”
चाह बनल। एक घोंट चाह पीब ललित दादीकेँ पुछलक-
“दादी केहेन घर बनेबै?”
“बौआ, गिलेबापर जोड़ि तीन नंबर ईंटाक देबालपर सँ एसबेस्टसक छत देबै। कहुना-कहुना तँ बीस-पच्चीस बरख चलबे करत।”
“से तँ बेसीओ चलि सकैए आ सालो भरि नै चलि सकैए।”
“से की?”
“तेहेन सिमटीक घटिया एसबेस्टस बनैए जे पाथरक चोट बरदास करत।”
मुड़ी डोलबैत दादी-
“हँ, से तँ ठीके कहलह।” कहि गुम्म भऽ गेली। दादीकेँ गुम्म देखि ललित बाजल-
“दादी, जँए अस्सी तँए निनानबे। चदरा तरमे खूब गतगर कऽ खरहीक छाड़ दऽ देबै। जौं पथरो खसत तँ चदरे ने फुटत, जान तँ बँचत किने। बेसीसँ बेसी देहपर पानि चुअत। सएह ने।”
Subscribe to: Post Comments (Atom)


text:
राष्ट्रिय जनता पार्टी नेपाल ने आश्वीन २ गते होने जा रहे तीसरे चरण के निर्वाचन के लिए उम्मीदवारों को चयन किया है । पार्टी ने सभी स्थानीय निकाय तथा उम्मीदवारों को नाम और निर्वाचन क्षेत्र भी सार्वजनिक किया है । एक प्रेस विज्ञप्ति प्रकाशित करते हुए राजपा ने कहा है कि चाहकर भी कुछ योग्य उम्मीदवार को स्थान नहीं मिला है, उन सभी को भविष्य में उचित दिया जाएगा ।
राजपा द्वारा सार्वजनिक उम्मीदवार और उनके निर्वाचन क्षेत्र निम्न प्रकार हैं–
जिल्ला– सप्तरी
नगरपालिका/गाउँपालिका प्रमुख/अध्यक्ष उपप्रमुख/उपाध्यक्ष
१ तिरहुत गाउँपालिका श्री विजय कुमार यादव श्रीमती रेखा कुमारी मेहता
२ बोदेवरसाईन नगरपालिका श्री अमेन्द्र प्रसाद यादव श्रीमती रेणु कुमारी साह
३ बलानवेहुल गाउँपालिका श्री रामविलास यादव श्रीमती विमला देवी यादव
४ डाक्नेश्वरी नगरपालिका श्री शिवनारायण साह श्रीमती इन्दु देवी यादव
५ हनुमाननगर कंकाली नगरपालिका श्री शैलेश कुमार साह श्रीमती सरिता देवी यादव
६ छिन्नमस्ता गाउँपालिका श्रीमती विमला देवी यादव श्रीमती उषा कुमारी मण्डल
७ बेल्ही चपेना गाउँपालिका श्री मुसहरु यादव–
८ विशनपुर गाउँपालिका श्री मुनी लाल कर्ण श्रीमती सुगिया देवी यादव
९ महदेवा गाउँपालिका श्री सुनिल कुमार मण्डल श्रीमती अर्चना कुमारी यादव
१० राजविराज नगरपालिका श्री शयम्भु यादव श्रीमती साधना झा
११ तिलाठी कोइलारी श्री सतिश कुमार सिंह श्रीमती सुचिता यादव
१२ रुपनी गाउँपालिका श्री हरेराम यादव श्रीमती बेचनी देवी सरदार
१३ सुरुङ्ग नगरपालिका श्री शंकर प्रसाद चौधरी श्रीमती उषा महतो
१४ खडक नगरपालिका श्री ननु चौधरी कलवार श्रीमती पिंकी कुमारी साह
१५ शयम्भु नाथ नगरपालिका श्री चन्द्रकान्त मण्डल–
१६ कञ्चनरुप नगरपालिका श्री माधव प्रसाद चौधरी श्रीमती मसिहा खातुन
जिल्ला – सिरहा
नगरपालिका/गाउँपालिका प्रमुख/अध्यक्ष उपप्रमुख/उपाध्यक्ष
१७ लहान नगरपालिका डा. महादेव साह श्रीमती भारतीय गुप्ता
१८ धनगढीमाई नगरपालिका श्री बैजनाथ साह श्रीमती संगिता शर्मा
१९ गोलबजार नगरपालिका श्री मनोज कुमार सिंह श्रीमती गिता कुमारी कुशवाहा
२० मिर्चैया नगरपालिका श्री राम कुमार मण्डल श्रीमती चन्द्रकला साह
२१ कल्याणपुर नगरपालिका श्री रामबावु यादव श्रीमती मसुदा खातुन
सि.नं. नगरपालिका÷गाउँपालिका प्रमुख÷अध्यक्ष उपप्रमुख÷उपाध्यक्ष
२२ सिरहा नगरपालिका मो. मुस्ताक–
२३ अनर्मा गाउँपालिका श्री झरीलाल महतो–
२४ नरहा गाउँपालिका श्री रामनारायण यादव–
२५ औरही गाउँपालिका श्री नरेन्द्र कुमार यादव श्रीमती अनिता कुमारी यादव
२६ विष्णुपुर गाउँपालिका श्री हजारी साह श्रीमती आशा देवी यादव
२७ नवराजपुर गाउँपालिका श्री सुरेन्द्र प्रसाद यादव–
जिल्ला– धनुषा
नगरपालिका/गाउँपालिका प्रमुख/अध्यक्ष उपप्रमुख/उपाध्यक्ष
२८ बटेश्वर गाउँपालिका श्री रामपुकार महतो श्रीमती चन्द्रकला देवी महतो
२९ धनौजी गाउँपालिका श्री जिवेन्द्र झा श्रीमती निर्मला देवी मण्डल
३० जनकनन्दनी गाउँपालिका श्री कृष्ण कुमार मरिता श्रीमती दुरो देवी यादव
३१ क्षिरेश्वरनाथ नगरपालिका श्री जयकुमार राउत श्रीमती ममता कुमारी चौधरी
३२ विदेह नगरपालिका श्री दन्द्र दिप यादव श्रीमती रेखा साह
३३ शहीदनगर नगरपालिका श्री विरेन्द्र कुमार यादव श्रीमती लक्ष्मी देवी महतो
३४ औरही गाउँपालिका श्री चन्द्र नारायण मण्डल श्रीमती सविता कुमारी शर्मा
३५ सवैला नगरपालिका श्री रामबहादुर साह तेली श्रीमती नितु यादव पासवान
३६ गणेशमान चारनाथ नगरपालिका– श्रीमती देव सुनैर देवी
३७ मिथिला नगरपालिका श्री रामकुमार महतो श्रीमती सिता देवी महतो
३८ कमला नगरपालिका– श्रीमती शिवकुमारी यादव
३९ धनुषा धाम नगरपालिका श्री सुर्यनाथ यादव श्रीमती रामकुमारी पुर्वे
४० नगराईन नगरपालिका श्री शिव शंकर राउत श्रीमती सुलो देवी
४१ हंसपुर नगरपालिका– श्रीमती रेणु झा
४२ जनकपुर उपमहानगरपालिका श्री लाल किशोर साह श्रीमती रिता झा
जिल्ला – महोत्तरी
नगरपालिका/गाउँपालिका प्रमुख/अध्यक्ष उपप्रमुख/उपाध्यक्ष
४३ मटिहानी नगरपालिका श्री हरी प्रसाद मण्डल–
४४ लोहरपट्टी नगरपालिका श्री हबिव राइन श्रीमती निशा साह
४५ महोत्तरी गाउँपालिका श्री सुनिल राय श्रीमती सिता देवी साह
४६ बलवा नगरपालिका श्री रामविजय महतो–
४७ औरही नगरपालिका श्री शंकर यादव–
४८ मनरा सिसवा नगरपालिका श्री संजय कुमार सिंह–
४९ रामगोपालपुर नगरपालिका श्री रामबावु मण्डल श्रीमती पुनम देवी यादव
५० भंगहा नगरपालिका श्री संजिव साह श्रीमती गंगा देवी सिंह
५१ एकडारा गाउँपालिका श्री रामछविला साह–
५२ सोनमा गाउँपालिका श्री विशेश्वर यादव–
५३ पिपरा गाउँपालिका श्री विनोद कुमार चौधरी–
५४ सम्सी गाउँपालिका श्री रामबावु प्रसाद साह–
५५ जलेश्वर नगरपालिका श्री रामशंकर मिश्र श्रीमती मुन्चुन देवी महतो
५६ गौशाला नगरपालिका श्री भोला मण्डल श्रीमती लाली कुमारी लामा
जिल्ला- सर्लाही
नगरपालिका/गाउँपालिका प्रमुख/अध्यक्ष उपप्रमुख/उपाध्यक्ष
५७ इश्वरपुर नगरपालिका श्री योगनारायण चौधरी श्रीमती तेतरी देवी महतो
५८ हरीपुर नगरपालिका श्री राम प्रसाद चौधरी श्रीमती लक्ष्मी श्रेष्ठ
५९ बरहथवा नगरपालिका श्री राम बावु राय यादव श्रीमती प्रेम सिंहा सिंह
६० हरिपुर्वा नगरपालिका श्री बिरेन्द्र यादव श्रीमती अनिता साह
६१ कविलासी नगरपालिका श्री कौशल किशोर यादव–
६२ मलंगवा नगरपालिका श्री नागेश्वर राय श्रीमति शमा आरा
सि.नं. नगरपालिका÷गाउँपालिका प्रमुख÷अध्यक्ष उपप्रमुख÷उपाध्यक्ष
६३ गोडैता नगरपालिका श्री देवेन्द्र कुमार यादव–
६४ हरिवन नगरपालिका– श्रीमती उर्मिला महतो
६५ बलरा नगरपालिका श्री अभय कुमार सिंह–
६६ कर्म्हिया नगरपालिका श्री सुरेन्द्र राम श्रीमती सुमित्रा महतो
६७ बिष्णु गाउँपालिका श्री विजय यादव–
६८ कौडेना गाउँपालिका श्री रामप्रसाद राय–
६९ पर्सा गाउँपालिका श्री दिनेश कुमार यादव नसरुल खातुन
७० ब्रह्मपुरी गाउँपालिका श्री बिनोद साह–
७१ धनकौल गाउँपालिका श्री जयमंगल महतो श्रीमती प्रेमशिला यादव
७२ बसबरिया गाउँपालिका श्री किरण देवी राय–
७३ रामनगर बहुअर्वा गाउँपालिका श्री नरेश राय श्रीमती पिंकी कुमारी तिवारी
७४ चन्द्रनगर गाउँपालिका श्री महेन्द्र महतो श्रीमती विना देवी साह
७५ चकरघट्टा गाउँपालिका श्री कृष्ण कुमार यादव श्रीमती फुलमति देवी साह
जिल्ला– रौतहट
नगरपालिका/गाउँपालिका प्रमुख/अध्यक्ष उपप्रमुख/उपाध्यक्ष
७६ गौर नगरपालिका श्री अजय कुमार गुप्ता श्रीमती किरण ठाकुर
७७ दुर्गा भगवती गाउँपालिका श्री रतिनाथ झा श्रीमती रामसुधा देवी
७८ राजदेवी नगरपालिका श्री अनिल कुमार सिंह–
७९ यमुनामाई गाउँपालिका श्री मातृका प्रसाद सिंह श्रीमती ममता साह
८० राजपुर नगरपालिका श्री शेख जहरुल हक–
८१ इशनाथ नगरपालिका श्री सलिमुल्लाह नेपाली–
८२ परोहा नगरपालिका– श्रीमती असगरी खातुन
८३ बौद्धीमाई नगरपालिका श्री राजन जयसवाल–
८४ मौलापुर नगरपालिका श्री राकेश कुमार जयसवाल–
८५ बृन्दावन नगरपालिका श्री बैधनाथ प्रसाद–
सि.नं. नगरपालिका÷गाउँपालिका प्रमुख÷अध्यक्ष उपप्रमुख÷उपाध्यक्ष
८६ गढीमाई नगरपालिका श्री अबुल कलाम आजाद–
८७ गुजरा नगरपालिका श्री सन्तलाल प्रसाद चौधरी–
८८ माधवनारायण नगरपालिका श्री लिला प्रसाद साह तेली श्रीमती उषा कुमारी ठाकुर
८९ फतुवा विजयपुर नगरपालिका श्री अमृत चौधरी–
९० गरुडा नगरपालिका श्री रामचन्द्र जयसवाल श्रीमती गिता देवी सहनी
९१ कटहरिया नगरपालिका श्री प्रदिप विक्रम शाह श्रीमती इन्दु दास
जिल्ला– बारा
नगरपालिका/गाउँपालिका प्रमुख/अध्यक्ष उपप्रमुख/उपाध्यक्ष
९२ कलैया उपमहानगरपालिका श्री जयप्रकाश प्रसाद साह श्रीमती पिंकी यादव
९३ महागढीमाई नगरपालिका श्री रामचन्द्र साह श्रीमती निर्मला जैशवाल
९४ सिम्रौनगढ नगरपालिका श्री किशोरी साह कलवार श्रीमती रिमा देवी कुशवाहा
९५ पचरौता नगरपालिका श्री श्याम गुप्ता श्रीमती इन्दु कुमारी
९६ स्वर्ण गाउँपालिका श्री राजेन्द्र राउत अहिर नेजावुन नेसा
९७ परवानीपुर गाउँपालिका श्री सुरेश यादव–
९८ आर्दश कोतवाल गाउँपालिका श्री मदन प्रसाद यादव–
९९ विश्रामपुर गाउँपालिका श्री अमिरी लाल प्रसाद गुप्ता–
१०० प्रसौनी गाउँपालिका श्री भोला प्रसाद गुप्ता श्रीमती गीता देवी
१०१ फेटा गाउँपालिका श्री मृत्युजन्य प्रसाद यादव श्रीमती विन्दु देवी
१०२ देवताल गाउँपालिका श्री चन्दन सिंह–
१०३ बारागढी गाउँपालिका श्री योगेन्द्र साह तेली श्रीमत िइन्दु साह तेली
जिल्ला– पर्सा
नगरपालिका/गाउँपालिका प्रमुख/अध्यक्ष उपप्रमुख/उपाध्यक्ष
१०४ बहदुरमाई नगरपालिका श्री शिव पटेल श्रीमती सुनिता साह तेली
१०५ पोखरिया नगरपालिका श्री जेजामुद्दीन समानी श्रीमती अनिता देवी कुर्मि
सि.नं. नगरपालिका÷गाउँपालिका प्रमुख÷अध्यक्ष उपप्रमुख÷उपाध्यक्ष
१०६ बिन्दवासिनी गाउँपालिका श्री लक्ष्मण प्रसाद चौरसिया श्रीमती मिरा देवी ठाकुर
१०७ धोबनी गाउँपालिका श्री अम्बीका प्रसाद कुर्मि श्रीमती राजकुमारी देवी
१०८ छिपहरमाई गाउँपालिका श्री अखलेश यादव श्रीमती उषा श्रीवास्तव
१०९ जिराभवानी गाउँपालिका श्री सम्भु प्रसाद यादव श्रीमती रम्भा देवी
११० जगरनाथपुर गाउँपालिका श्री अफताव आलम श्रीमती बविता सिंह
१११ कालिकामाई गाउँपालिका श्री रणवीर प्रसाद कुशवाहा श्रीमती अनिता तिवारी
११२ पकहा गाउँपालिका श्री रामबावु प्रसाद चौरसिया श्रीमती सरिता देवी
११३ सखुवा प्रसौनी गाउँपालिका श्री मैनुद्धीन अंसारी–
११४ बीरगंज महानगरपालिका श्री राजेशमान सिंह–


text:
Thursday, June 12, 2014
82म सगर राति दीप जरए कथा बौद्ध सिद्ध मेहथपा गोष्ठी मेंहथ (झंझारपुर)मे पठित कथा ''बाल-बोध''
बाल-बोध
दुखीलालकेँ दुखक पहाड़ माथसँ कहियो निच्चाँ नै भेल। बूढ़ माए-बापक सेवा टहल, तैपर सँ दूटा भलढ़ेरबा बेटी, छोट-छोट दूटा बेटा, पत्नी आ अपने कुल आठ बेक्तीक परिवार। पत्नी- फुलिया- परिवारक काजमे पिसाइत छेली। सासु-ससुरक टहल-टिकोरा आ सेवासँ पलखतिए नै। ऊपरसँ एकटा पोसिया गाए, एकटा भजैतिया बरद। मुदा दुनू बेटी चठेलगरि आ हुनरगरि छन्हि। घरक कमौआ दुखीलाल असकरे दिन-राति फिरिशान रहैए। घरक खर्चा पुग्बे ने करैए जे पलखति मारत। खेतीओ-पथारी कम्मे भेने जने-बुत्तापर घरक खर्चा चलैत अछि। जखनि खेनाइओ-पीनाइओमे ढनसने तखनि बेटा-बेटी पढ़त केना? बर्खक पेसतरे दुखीक माए लकबा रोगसँ मरि गेली। पछाति बूढ़ बाप सेहो रोगसँ रोगा-सोगा दम तोड़ि देलकनि। श्राध-कर्म आ भोज-भात कर्जे हाथे भेल।
दुखीलालकेँ एक-सबा कट्ठा डीह, तीन कट्ठा चौमास आ छह-सात कट्ठा तीन-फसिला खेत छन्हि। जइसँ छह मास परिवारक गुजर चलै छन्हि। जन-मजदूरी कऽ शेष छह मास बितबैत अछि। मुदा अखनि तँ चौमास आ तीन-फसिला खेत दस हजारमे डेढ़ा सूदिपर भरना लगि गेल अछि। तैपर सँ दूटा बेटीक बिआहक अलगे। दुनू बेटा अखनि बाल-बोध! समस्या-पर-समस्या लदल जा रहल अछि। जँ चारि-पाँच साल खेत-भरना रूपैआक सूदि नै भरब तँ खेतो सूदिए तरे चलि जाएत। गाए बिकल चरबाहियेमे कहबी सन हएत।
एक दिन दुखीलाल बैसारीए छल। किछु सोचैत छल आकि मनमे उपकलै खेतक भरना। जइ खेतसँ हमर बाप-दादा परिवार चलबै छला वएह खेत हमरो जीविका अछि। मुदा आब बूझि पड़ैए ओ खेत बिलटि जाएत। ऐ क्रममे सोचैत दुखीलाल टहलि मालिक प्रभूनाथ जीक दरबज्जापर पहुँचल। प्रभूनाथजी दुखीकेँ देखिते कहलखिन-
“आबह दुखी, एमकी बहू दिनपर भेँट करए एलह।”
दुखीलाल-
“मालिक, अहाँसँ कथी छुपल अछि। एतेक दिनसँ माए-बापक कहुना रीन उतारलौं मुदा अपनेक रीन केना चुकाएब से फुड़ेबे ने करैए।”
प्रभूनाथजी-
“केना चुकेबऽ से तँ तोहर काज छिअ। तइले हम किए मगजमारी करब। साले-साले हमरा रूपैआक डौरहा सूदि बढ़ैत जेतह। पाँच सालक कराड़ी छह, नै चुकेबहक तँ खेत छोड़ह पड़तऽ।”
दुखीलाल-
“मािलक, एना नै ने बाजू। खेतक नाओं सुनि हमर करेजा फाटि जाइए। ई खेत हमर खनदानक पूजी आ इज्जति छी। अपना जीबैत हम केना बिलटए देब।”
प्रभूनाथजी-
“से तँ तूँ ठीके कहै छह। रूपैआक सूदि जोड़ि चुकता कऽ दहक आ अपन खेत छोड़ा लैह।”
दुखीलाल-
“मालिक, अहींक दरबारमे जन-मजुरी कऽ जीब लेब। रहल अहाँक रूपैआक सूदि, तइ एबजमे हम अपन दुनू बेटाकेँ अहीं ऐठाम नोकरी राखि दइ छी। बँचलोहो बासि-बेरहट खा जीब लेत आ अहूँक काज चलत। जाधरि अहाँक रूपैआक सूद-मूर नै सधत ताधरि अहींक दरबारमे नोकर बनि खटि देत। रूपैओक चुकता भऽ जाएत आ हमरो खेत छुटि जाएत।”
प्रभूनाथजी-
“कहलह तँ बड़ नीक। युक्तिओ तोहर नीमन छह मुदा...।”
दुखीलाल-
“मािलक ‘मुदा’ किए कहलौं?”
प्रभूनाथजी-
“मुदा ऐ दुआरे बजलौं कि तोहर बेटा दुनूकेँ तँ देखने नै छी। अबोध अछि आकि बाल-बोध ”
दुखीलाल-
“बल-बोध अछि। ठेकनगरि, एकबेर सेरिया कऽ बता देबै तँ दोसर बेर अढ़बए नै पड़त। देखिते-देखिते फुर्र-फुर्र काज कऽ देत। एक्को मिसिया असकतिया नै अछि।”
प्रभूनाथजी-
“बेस काल्हिए दुनूकेँ बजौने आबह। नैनसँ देखियो लेब आ काज करै जोकर अछि कि नै सेहो ठेकानि लेब।”
दुखीलाल-
“बेस मालिक, जाइ छी काल्हिए दुनूकेँ संगे नेने अबै छी।”
दुखीलाल अपन कर्तव्यकेँ हीन बूझि चिन्तामे डूमि गेल। हम केहेन बाप छी जे बाल-बोध बेटाकेँ भोजन-बस्त्र-शिक्षा इत्यादि पूर नै कऽ अपने बेगरते नोकरी लगबै छी। बेटा-बेटी राजाक हुअए आकि गरीबक सभकेँ अपन सन्तान दुलरूआ होइ छै। जखनि नमहर-बुधिगर-ठकनगर हएत तँ की कहत! हमर बाप केहेन निष्ठुर छथि जे हमरा संगे एहेन अन्याय केलनि। मुदा हमरा लग रस्ते कोन अछि। दोसर कोन उपए लगा सकब। मोनक बात मोनमे रखैत हृदैकेँ सक्कत कऽ बिहाने भने पनिपिआइ करा संगे नेने प्रभूनाथ जीक दरबार पहुँचल। दुनू बाल-बोध भाए गांगी-जमुनी, देखैओमे बड़ नुनुआगर, उमेरो आठ-दस बर्खक। प्रभूनाथ जीकेँ मनमे भेलनि बड़ नीमन टहलू हएत। मुदा अनठबैत बजला-
“दुखी दुनू बौआ तँ अखनि लेधुरिए अछि। हमरा ऐठाम कोन काज करत। ऐठाम तँ भीड़गर काज अछि।”
दुखीलाल बूझि गेल जे मालिक हमरा टाड़ि रहल अछि। बाजल-
“मालिक, छोट देखि झुझुआउ नै। घरक छोट-छोट सभ काज करत। गाए-बरदक कुट्टी-सानी, दरबज्जा, माल-जालक बथान आ गोहाल घरक झार-बहार करत। गोबर-करसी ढुल-ढालकेँ हटाएत। अहूँकेँ कियो टहल-टिकोरा करैबला नै अछि सेहो अपन समझि करत। अहूँ अपने पोता सन बेवहार करबै। घरे ने बदलि जेतै मुदा रहतै तँ गामेमे। अहाँ लग रहत तँ हम निफिकिर रहब। ओना हमहूँ तँ अबिते-जाइते रहब।”
प्रभूनाथजी-
“दुखी, तँू ने गाम-घरक बात करै छह। लोक तँ शहर जाइले गाम गमौने अछि।”
दुखीलाल-
“मालिक की कहब, लोक तँ चिड़ै भऽ गेल अछि। जेतै पेट भरै छै ओतै खोंता बना रहैत अछि।”
प्रभूनाथजी-
“से ठीके। हमरे बेटाकेँ नै देखै छहक। गाम-समाज छोड़ि हैदराबादमे रहैए। पावनि-तिहार तँ हम जाबै जीबै छी ताबे कहुना कऽ दइ छिऐ, नै तँ घरक देवताकेँ एक चुरुक पानिओ के देत।”
दुखीलाल-
“मािलक, छोड़ू दुनियाँ-दारीक गप-सप्प। हमरो काजपर जाइक अछि। और गप-सप्प दोसरो दिन हेतै। दुनू बाल-बोधकेँ सम्हारू।”
प्रभूनाथजी-
“दुखी, कनी आर बैसह। ई दुनू बौआ अनचिन्हार अछि। कनी बतिया लइ छी। नाओं बूझल रहत तँ समैपर समझा-बुझा देबै। नै तँ पोसो नै मानत। तँू तँ बुझबे करै छहक जे हमरासँ दुनू बौआकेँ खटपट तँ नै हएत मुदा हमर बुढ़ियाक सोभाव आ बेवहारकेँ तँ तूँ नीकसँ जनै छह, ओ मक्कै लाबा जकाँ दिन भरि फटफटाइते रहै छथि। तेहेन झनकाहि अछि जे केकरोसँ पटरीए ने खाइ छै। दिन-भरि पूजे-पाठमे लगल रहैए, दिनक भोजन राति आ रतुका भोरमे पाड़न करैए। जँ कियो लागिओ-भीड़ीओ देतै तँ कहत जे हमर सभ किछु छुबा गेल। एकबेर के कहए जे तीन-तीन बेर नहाएत आ गंगाजलसँ शुद्ध करत। बेटो-पुतोहु आ पोता-पोती जखनि अबैए तँ देखिते बनरनी जकाँ लड़िते रहैए। तखनि हमर जिनगी केहेन अछि से बिनु कहने बूझि गेल हेबह।”
दुखीलाल-
“मालिक, ई तँ घरक बात छी। ओइमे हम किए दखल देब। मनुखो कोनो एक्के रंगक होइए। लोक अपन सुख-दुखक सृजन अपने करैए। अपजश दोसरकेँ लगबैए।”
बात समटैत दुखी दुनू बाल-बोधक दिस इशारा केलक।
प्रभूनाथजी पुछलखिन-
“बौआ, नाओं की छिअ?”
दुनू भाँइ एक्के स्वरमे अपन-अपन नाओं बाजल-
“बुधन-बेचन।”
प्रभूनाथ-
“मुँह सूखल छह। किछु खेबह?”
दुनू भाँइ बाजल-
“नै, पनिपिआइ कऽ लेने छी।”
प्रभूनाथजी-
“तोहर बापक कहब अछि जे दुनू भाँइ अहीठाम काज करत से करबहक ने?”
बुधन-
“हँ।”
प्रभूनाथजी-
“अपन काज कहुना सभ करैए मुदा बीरानक काज कियो करैए आ कियो नै करए चाहैए।”
बुधन-
“हम अपन आ बीरानमे नै बुझै छी। काज करब।”
दुखीलाल बूझि गेल जे बात बढ़ि जाएत। बातकेँ सम्हारैत बाजल-
“मालिक गरीबक बेटाकेँ कथी परीक्षा लइ छिऐ। जे कहबै से करत।अबेर भऽ गेल काजपर जाइ छी।”
प्रभूनाथजी-
“कनी दरमाहा फरिआ लैह जे पछाति कोनो मुहाँ-ठुठी ने हुअए।”
दुखीलाल-
“मालिक, दरमाहा की हेतै। अहाँसँ रूपैआ दस हजार नेने छी। सालमे पनरह हजार हएत। पँच-पँच सए रूपैआ महिनाक हिसाबसँ दुनू भाँइक एक हजार भेल। पनरह महिनामे अहाँक रूपैआ फरिया जाएत, नै मानब तँ एक मास बेसीए खटि देत। हमरो खेत छूटि जाएत। ने अहाँकेँ दिअ पड़त आ ने हमरा। दुनू भाँइ अहींक दरबारमे खाएत-पीअत काज अहाँक अनुकूल करत।”
प्रभूनाथजी-
“ठीक छै मानि लेलिअ। तँू तँ हमरोसँ तेज निकललह। हम तँ बाल-बोधक फेरमे अबोध बनि गेलौं।”¦¦¦
Subscribe to: Post Comments (Atom)


text:
पटना । मुख्यमंत्री नीतीश कुमार अगिला मास पाकिस्तान जेताह। ओ मंत्री क एकटा शिष्टमंडल क नेतृत्व करताह। मुख्यमंत्री आवास स प्राप्त जानकारी क अनुसार 9 स 16 नवंबर तक लेल पाकिस्तान क यात्रा पर जा रहल इ शिष्टमंडल ओहि ठाम किछु प्रांतीय मुख्यमंत्री सबहक निमंत्रण पर पड़ोसी देश जा रहल अछि। नीतीश क नेतृत्व मे पाकिस्तान जा रहल एहि शिष्टमंडल मे बिहार क मंत्री मे रेणू कुमारी आ सुखदा पांडेय, जदयू सांसद एन के सिंह, आ प्रदेश क मुख्य सचिव, गृह सचिव आ राज्य अल्पसंख्यक आयोग क अध्यक्ष सेहो शामिल छथि।
पाकिस्तान क यात्रा क दौरान इ शिष्टमंडल कराची, लाहौर आ इस्लामाबाद क भ्रमण करत आ सड़क मार्ग स वाघा सीमा क जरिए भारत लौटत। उल्लेखनीय अछि जे गत अगस्त मे बिहार आयल 18 सदस्यीय पाकिस्तानी शिष्टमंडल पंजाब क मुख्यमंत्री आ पाकिस्तान क पूर्व प्रधानमंत्री नवाजशरीफ क भाई मो0 शाहनवाज शरीफ दिस स नीतीश कए पाकिस्तान एबा लेल आमंत्रित केने छल।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna


text:
बेगूसराय। 29 दिसम्बर। नावकोठी थाना क्षेत्रक पहसारा गाम मे कैल्हि गुरु सांझ बदमाश सभ जिलाक कुख्यात अपराधी अजय सिंह केर गोली मारी हत्या क' देलक, जाहिसँ पूरा क्षेत्र मे सनसनी पसैर गेल अछि। एहि घटनाक सूचना भेटते मौका पर पहुँचल पुलिस शव क' पोस्टमार्टम लेल भेज देलक आओर मामला केँ है जांच म' जुटी गेल।
परिजन सभ कहलनि कि हुनकर पड़ोसी बमबम सिंह, अजय सिंह संग शराब पीबैत छल जाहिक बाद बमबम सिंह अजय सिंह केँ घरक बाहर ल' जे क' निर्मम हत्या क' देलक। बताओल जे रहल अछि कि अजय सिंह सेहो कुख्यात अपराधी छलथि आओर कोबरा नाम सँ जानल जायत छलथि। अजय सिंह पर हत्या, लूट, अपहरण सहित कैको मामला दर्ज अछि।


text:
आइ- काल्हि फेसबुकपर मैथिलीमे एकटा नव विधा खूबे पंसंद कयल जा
रहल अछि . एहि विधामे मोटा-मोटी एकटा दोहा कहूॅ वा एकटा शेर कहूॅ , से
लिखल जाइत अछि , जे चारि पाॅतिमे विभक्त कए परोसल जाइत अछि . एकरा
रचनिहारलोकनि एकर नाम देलनि अछि - 'चरिपतिया '. दोहा-गजल जननिहारलोकनिक
हिसाबें ई दोहा-शेरक अशुद्ध रूप अछि , जाॅहिमे रदीफ- काफिया उपस्थित रहैछ .
आइ जखन मैथिलीकेॅ पाठकवर्ग सिमटि रहल अछि . मैथिली पोथी नै
बिका रहल छै . युवावर्ग मैथिलीसॅ अपरिचित भऽ रहल छै .मैथिल लोक द्वारा
मैथिली पढ़बाक -लिखबाक नै , खाली बजबाक भाषा रूपमे चिन्हल-बुझल जाइत अछि ,
एहन दुरूह समयमे हमरा हिसाबें चरिपतिया , सामान्य मैथिलजनकेॅ मैथिलीसॅ
जोड़बाक नीक प्रयास अछि .आ हम एहन प्रयासकेॅ स्वागत कऽ रहल छी . आब ओ समय
आबि गेलैक येॅ जे मैथिलीकेॅ आमजन तक पहुॅचायल जाय.
विद्वानलोकनि भले जे कहैथ , चरिपतियाकेॅ साहित्यिक विधा मानैथ वा नहि किंतु एकर प्रसिद्धि जरूरे हुनका अपना दिस आकर्षित करतनि . चारि दिन पहिने एहि प्रयोगधर्मी विधाक विशेषज्ञ विभूति आनंद
जीसॅ पूछने छलौं चरिपतिया लेखनक संबंधमे . जकर उत्तर दैत ओ कहने छलैथ जे
हुनका लेल चरिपतिया एकटा एहन अभिव्यक्तिक साधन छनि जाहिसॅ ओ अपन व्यक्तिगत
पीड़ा बिसरबाक प्रयास करैत छथि आ हुनके अनुसारे कखनो-काल छोड़ि , ओ एहिमे
सफल सेहो छैथ . उत्तर दैत हुनका एहि बातक खुशी छल जे एहि लेखनमे फेसबुकपर
युवावर्ग द्वारा खूबे सहयोग भेंटैत रहलनि .
एखन फेसबुकपर विभुति आनंद जीकेॅ अतिरिक्त अशोक मेहता ,
वियोगीजी ,अमित मिश्र ,अमित पाठक ,नारायण झा , चंदन कुमार झा , मनोज
शांडिल्य ,विजय शंकर झा , राजीव कुमार , रूपेश त्योंथ , धनश्याम झा आ अक्षय
आनंद सन्नी खूबे चरिपतिया लिख रहल छथि .
जौं हमर मानू तॅ एहि सार्टकट आ भागम-भागक जिनगीमे जतऽ लोक
अपनेमे ओझरायल रहैत अछि , चरिपतिया कम समय आ कमे शब्दमे अभिव्यक्तिक सशक्त
माध्यम अछि . खैर चरिपतिया पर विस्तारसॅ बादमे लिखब . एखन लगभग 150
चरिपतिया लिखनिहार विभुति आनंद जीकेॅ किछु चरिपतिया अहूॅ पढ़ू , साझा कऽ
रहल छी - बालमुकुंद पाठक .
=============================
1.
कानि-कानि कऽ जीयब होइ छै,
सभ सौं कठिन परीक्षा
हम कानब कें हंसि कऽ जीयब,
कयलहुं अछि से इच्छा
2.
भोर चलल दूपहर धरि
समय गेल छल धीप
तें चौरा लग कांपि रहल
ओक्कर मोनक दीप
3.
राजनीति केर घाट पर
सैह रहल अगराय
खूनक होली खेलि कऽ
मांसु-भात जे खाय
4.
नैतिकता जी मूक छथि,
बहिर हुनक छनि कान
तें तऽ छल-प्रपंच जी,
चिबा रहल छथि पान
5.
साग चना केर, मरुआ रोटी
आ दुधुआ केर याद
माय केहन तों जिह्वा हम्मर
ओहन न भेटल स्वाद !
6.
मायक आंखि अछि अगम-अथाह_
हम डूमल जतबा बेर
सत-सत बाजी, भोगल अछि हम_
तीरथ सौ - सौ बेर
7.
वासंती परिधान में , हम
देखल पूनम आइ
झकझक राति इजोर के
राहु गरसने जाइ .
8.
शब्द-शब्द मे जहर भरल,
कटल-फटल मन-भाव
जीह-ठोर सभ खूने सानल,
टभकल , टीसल घाव
9.
जाड-ठार हम काटि लेबै
नार-पोआरक संग
नै सोचियौ जे हारि जेबै
मौसम केर ई जंग
10.
चालि-चलन ओ बात-विचारें
बदलल, बगदल गाम
जाहि भूमि पर जन्म लेल अहं
रहल न से ओ ठाम
11.
वैह हवा छल, वैह पानि छल
वैह सकल रस-रंग
वैह चिरैया, चुनमुन-चुनमुन
रहल उडौने चंग
12.
गामक गति-मति,गामक सुधि-बुधि,
गामक ओ व्यापकता
बदलि गेल सभ रूप - रंग , पर
बदलल नै आपकता.


text:
पटना। बिहार मे मकान क छत पर डीटीएच क छाता क संग संग सोलर प्लेट सेहो आब आम होइत जा रहल अछि। बिजली क किल्लत क कारण विकल्प क तौर पर सौर ऊर्जा काफी लोकप्रिय भ रहल अछि। एहि क्षेत्र क कंपनी क कारोबार बढि कए सालाना करीब 35 स 40 करोड़ तक जा पहुंचल अछि। एकटा सामान्य घर कए बिजली क मांग क पूर्ति करबा लेल 15 स 17 हजार मे सौर उपकरण बाजार मे उपलब्ध अछि। कंपनी लेल बिहार एखन व्यावसायिक दृष्टिकोण स प्राथमिकता सूची मे अछि, किया त शेष भारत मे जेतबा सौर उपकरण बिकाइत अछि ओतबा असगर बिहार, झारखंड आ ओडिशा मे बिका रहल अछि। सौर ऊर्जा कंपनी क कहब अछि जे वर्तमान मे बिहार सरकार एकरा बढ़ावा दिए त एकर काफी विकास भ सकैत अछि। दोसर दिस राज्य क बिजली मंत्री बिजेंद्र प्रसाद यादव कहैत छथि जे सौर ऊर्जा लेल जे ‘मैपिंग’ कराउल गेल अछि ओकर अनुसार स राज्य मे सौर ऊर्जा स विद्युत उत्पादन क अपार संभावना अछि। राज्य सरकार सौर ऊर्जा प्रोत्साहन नीति क तहत कई प्रकार क प्रोत्साहन क घोषणा केने अछि। अनुपयोगी जमीन (वेस्टलैंड) पर बिजली सौर ऊर्जा उत्पादन संयंत्र स्थापित करबा लेल सरकार पंजीकरण आ प्रवेश कर कए माफ क देने अछि।
यादव कहला जे सौर ऊर्जा स 250 मेगावाट क बिजली उत्पादन क विभिन्न परियोजना क प्रस्ताव कैबिनेट कए पठाउल गेल अछि जेकरा जल्द मंजूरी भेटत। सौर उर्जा स विद्युत उत्पादन क दिशा ‘मैपिंग’ करनिहार संस्थान ‘वर्ल्ड इंस्टीट्यूट ऑफ सस्टेनेबल एनर्जी’ (वाइज) क अनुसार बिहार भारत क ‘मॉडरेट सोलर रेडिएशन जोन’ मे अबैत अछि। साल भरि मे 280 दिन चमकीला दिन रहैत अछि। वाइज क अनुसार, छोट पैघ उपकरण क अलावा बिजली उत्पादन क एहि ठाम अपार संभावना अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna
बिहार मे बढि रहल अछि सौर ऊर्जा उत्पादित बिजली क बाजार
पटना। बिहार मे मकान क छत पर डीटीएच क छाता क संग संग सोलर प्लेट सेहो आब आम होइत जा रहल अछि। बिजली क किल्लत क कारण विकल्प क तौर पर सौर ऊर्जा काफी लोकप्रिय भ रहल अछि। एहि क्षेत्र क कंपनी क कारोबार बढि कए सालाना करीब 35 स 40 करोड़ तक जा पहुंचल अछि। एकटा सामान्य घर कए बिजली क मांग क पूर्ति करबा लेल 15 स 17 हजार मे सौर उपकरण बाजार मे उपलब्ध अछि। कंपनी लेल बिहार एखन व्यावसायिक दृष्टिकोण स प्राथमिकता सूची मे अछि, किया त शेष भारत मे जेतबा सौर उपकरण बिकाइत अछि ओतबा असगर बिहार, झारखंड आ ओडिशा मे बिका रहल अछि। सौर ऊर्जा कंपनी क कहब अछि जे वर्तमान मे बिहार सरकार एकरा बढ़ावा दिए त एकर काफी विकास भ सकैत अछि। दोसर दिस राज्य क बिजली मंत्री बिजेंद्र प्रसाद यादव कहैत छथि जे सौर ऊर्जा लेल जे ‘मैपिंग’ कराउल गेल अछि ओकर अनुसार स राज्य मे सौर ऊर्जा स विद्युत उत्पादन क अपार संभावना अछि। राज्य सरकार सौर ऊर्जा प्रोत्साहन नीति क तहत कई प्रकार क प्रोत्साहन क घोषणा केने अछि। अनुपयोगी जमीन (वेस्टलैंड) पर बिजली सौर ऊर्जा उत्पादन संयंत्र स्थापित करबा लेल सरकार पंजीकरण आ प्रवेश कर कए माफ क देने अछि।


text:
विश्व बैंक के समाजसेवी- उद्यमी के तलाश...
अगर अहां कोनो एनजीओ चलाबैत छी... समाजसेवा केर काज करय छी... आ फेर एहन काज करि रहल छी जेहि सं अहांक संग समाज के सेहो फायदा भ रहल अछि. लोक के जीवनस्तर सुधरि रहल अछि. तं विश्व बैंक के अहांक तलाश अछि.
एतबे नहि अहां कोनो उद्यम करय चाहय छी. अहां Entrepreneur बनय चाहय छी आ दू साल सं एहि फील्ड मे छी. अहां के पास अपन नव-नव आइडिया अछि. एहि आइडिया सं समाज के बदलय चाहय छी तं फेर अहांक लेल नीक मौका अछि.
विश्व बैंक 1998 सं ‘इंडिया डेवलपमेंट मार्केटप्लेस 2011’ नाम सं एकटा प्रोजेक्ट चलाबैत अछि. एहि प्रोजेक्ट मे अखन धरि दुनियाभर के 8 सय सं बैसि परियोजना के 60 मिलियन अमेरिकी डॉलर अनुदान देल जा चुकल अछि.
भारत मे जेहि परियोजना के विश्व बैंक मदद मिलल अछि... ओहि मे Dhrishtee, Vision Spring आओर Akash Ganga शामिल अछि. एहि परियोजना मे ककरा मदद देल जाएत एकर चयन एकटा प्रतियोगिता सं होएत अछि.
देश मे कइटा विजेता छथिन्ह मुदा अखन धरि बिहार सं कोनो विजेता नहि सामने अएलाह अछि. ई परियोजना बिहार सं सेहो जुड़ल अछि. मुख्य रूप सं ई बिहार... उड़ीसा आओर राजस्थान के लेल अछि.
एहि मे विजेता के चयन दू साल के लेल होएत. एहि दू साल मे विश्व बैंक सं कई तरहक मदद मिलैत अछि. आर्थिक मदद के तौर पर 50 हजार अमेरिकी डॉलर ( करीब साढ़े 22 लाख रुपया ) मिलैत अछि.
एहि मे प्रतियोगिता काफी कड़ा होएत अछि. मुदा विश्व बैंक एहि के लेल करीब 13 विजेता के चयन करत. तेरहों विजेता के करीब साढ़े 22- 22 लाख रुपया मिलत. एहि लेल प्रतियोगिता टफ होए के बादहुं उम्मीद करि सकय छी.
मगर एहि मे कोनो खास व्यक्ति शामिल नहि भ सकैत अछि. कोनो संस्था... संगठने टा अप्लाई करि सकैत अछि. एकरा संग ओ कम सं कम दू साल सं एहि क्षेत्र मे काज करि रहल हो. भारत सरकार सं रजिस्टर्ड हो.
अप्लाई करय वक्त अहां के ई बताबय पड़त कि अहां बिहार... उड़ीसा आओर राजस्थान मे कि करय चाहय छी? अहां एहन कोन नवका प्रोजेक्ट शुरू करय चाहय छी जेहि सं लोक के जीवनस्तर सुधरय... लोक के रोजगार के साधन मिलय?
अहां के एहन बिजनेस मॉ़डल पेश करय पड़त जेहि सं एहि तीनु राज्य के गरीब लोक के रोजगार के साधन उपलब्ध भ सकय. ओ अपना पर आत्मनिर्भर बनि सकय. संगहि संग ओ मॉडल कतेक भरोसमंद अछि. चलय वाला अछि कि नहि?
अहां एक सं बेसि प्रोजेक्ट... मॉडल पेश करि सकय छी... अप्लाई करि सकय छी मुदा ओ एक दोसरा सं लिंक नहि होए. कनिओ मिलैत नहि होए. एक बेर अप्लाई करला के बाद ओहि मे कोनो चेंज नहि होएत ताही लेल सावधानी सं भरब.
ई प्रतियोगिता 10 दिसंबर, 2010 के शुरू भेल आओर अप्लाई करय के आखिरी तारीख अछि 23 जनवरी, 2011. जेहि मे सं 30 टा के चुनल जाएत.... आओर ओहि 30टा मे सं 13 विजेता के घोषणा जयपुर मे 7-8 अप्रैल के कएल जाएत.
हमर ईमेल:-hellomithilaa@gmail.com
Subscribe to: Post Comments (Atom)


text:
अनलकांत जी कए भारतीय भाषा परिषद क युवा पुरस्कार भेटल अछि, एहि मौका पर पत्रकार विनीत उत्पल हुनका स गप केलथि, प्रस्तुत अछि गपशप क किछु अंश’ –
गौरीनाथ : पहिने अहूँ केँ धन्यसवाद!…अनकांत आ गौरीनाथ मे हमरा कोनो द्वैध नइँ बुझाइत अछि। गौरीनाथ प्रमाण-पत्र सभ मे अछि, अनलकांत घरक आप्त नाम थिक। मैथिली मे सेहो शुरू मे मारतेरास रचना गौरीनाथक नामे छपल अछि। दुनू भाषा मे हम अपना सामर्थ्यु भरि समाने सोच आ निष्ठामक संग लिखैत छी। हँ, हिन्दीकक कमाइ सँ घर-गृहस्थी चलबै छी आ ओकरे कमाइ खाइत मैथिली लेल जे आ जतबे करै छी से हमर अपन हार्दिक इच्छाथ आ रुचिक परिणाम थिक, किनको दबाव नइँ। किनको दबाव,
सराहना अथवा निंदाक परवाह हम नइँ करै छी। मैथिली भाषाक तथाकथित ”प्रेमी” कहाब’क लौल हमरा नइँ अछि। ई भाषा हमर नितांत व्य क्तिगत सुख-दुख मे अभिव्यरक्तिक माध्यकम रहल अछि, हमरा घर-परिवारक संगहि नेनपनक संगी आ शुरूआती जीवनक आप्त -स्वरजनक भाषा थिक ई आ एहि मे अपना केँ सब सँ पहिने अभिव्यीक्त् करब शुरू कयने रही हम जखन कलमो-पेंसिल नइँ पकड़ने रही। तेँ मैथिली मे एक तरहक अतिरिक्तक जनपक्षीय लगाव, सहजता आ सुविधा अनुभव करैत छी। बाकी हिंदी सँ सेहो कम प्रेम नइँ। साहित्यिक लेखन हम हिंदीए मे पहिने शुरू कयने रही आ सर्वाधिक अनुभव, अध्य यन, यश, नेह-प्रेम, सम्माुन आ जीविकोपार्जन लेल धन हिंदीए सँ प्राप्त होइत रहल अछि।
गौरीनाथ : अपना सोचक अनुरूप एहन किछु नव करबाक योजना छल जे एखन क’ रहल छी। ‘‘बया’’, ‘‘अंतिका’’क संपादन आ पुस्तरक प्रकाशनक जे काज एखन हम क’ रहल छी, से की अहाँ केँ लगैत अछि जे एहिना ओत’ रहितो क’ सकितहुँ?
गौरीनाथ : ‘‘अंतिका’’क प्रकाशन जनवरी, 1999 मे प्रत्य क्षत: अरुण प्रकाश, सारंग कुमार, संजीव स्नेोही आ नंदिनीक संग हमसभ मिलि शुरू जरूर कयने रही, मुदा एकरा पाछाँ एतबे लोक नइँ छलाह। हमरा सभ जकाँ सोचैवला मारतेरास अग्रज आ समकालीन रचनाकार मित्र छलाह जिनका लोकनि केँ ‘’अंतिका’’ सन एक टा पत्रिकाक दरकार छलनि। राज मोहन झा, कुलानंद मिश्र, धूमकेतु, उपेन्द्र दोषी, रामलोचन ठाकुर, महाप्रकाश, अग्निपुष्पश, कुणाल, नरेन्द्र , विद्यानन्दन झा, कृष्णिमोहन झा, रमेश रंजन, रामदेव सिंह, श्रीधरम, रमण कुमार सिंह, अविनाश आदि सनक एहेन अनेक गोटे छलाह जिनका लोकनिक समस्तल सहयोगक बिना एकरा ठाढ़े नइँ क’ सकैत रही। ओना एहि प्रसंग मे अनेक आन-आन ठामक अलावा ‘‘अंतिका’’क 25म अंकक संपादकीय मे हम विस्ताेर सँ लिखने छी। इच्छुअक पाठक ओ संपादकीय पढि़ सकैत छथि। (अंतिकाक ओ संपादकीय नींचा साभार देल गेल अछि- समदिया )
गौरीनाथ : शुरू मे मारते तरहक बाधा रहल छल, मुदा आब एकमात्र बाधा स्त रीय रचनाक अभाव अछि…एम्हमर आबिक’ ई संकट बेसी बढ़ल जा रहल अछि। प्रश्न- बाजारवादक युग मे मैथिलीक भविष्य केहन अछि?गौरीनाथ : बाजारवादे मात्र भविष्य् नइँ निर्माण करत। समग्रत: जेहन भविष्य आन-आन अधिकांश भारतीय भाषाक लगैत अछि तेहने मैथिलियोक। हमरा जनैत अष्ट म अनुसूची मे मैथिलीक प्रवेश सँ मात्र एहि भाषाक दोकानदार आ ठेकेदार लोकनि लाभान्वित भेलाह अछि। सामान्या जन लेल धनसन!… हमरा बुझाइछ जे स्त्रीय साहित्य -लेखनक दृष्टि सँ मैथिलीक स्थिति ह्रासोन्मुोख अछि। कहि सकै छी जे ई भाषा म्यूाजियम दिस, माने अपन कब्र दिस डेग उठा देलक अछि।
गौरीनाथ : ई तँ भाषाक दोकानदार लोकनि कहताह। ओहि सभ लेल हमरा लग फुर्सते नइँ अछि।
प्रश्न- खगेंद्र ठाकुर संग अहाँक विवाद चर्चा मे रहल, की मामला छल?
गौरीनाथ : मोहल्ला लाइव डॉट कॉम पर हमर जवाब उपलब्धल अछि। तकरा बाद ओ लेखन सँ जवाब नइँ द’क’ लीगल नोटिस भेजलनि।…एहेन-एहेन नोटिस सँ लेखक केँ लिखै सँ थोड़े रोकल जा सकैत अछि?
गौरीनाथ : ई अहाँक गढ़ल आरोप अछि आ अहीं सन-सन ओहन व्यरक्ति ई बात कहि सकैत अछि जे ‘अंतिका’ पढ़नहि नइँ होअय। ‘अंतिका’ मे छपल लेखकक सम्पूदर्ण सूची देखि लिअ’, सत्तपरि प्रतिशत सँ बेसी लेखक गैरवामपंथी छथि। हँ, हमरा स्तिरीय रचना जरूर चाही आ से किन्न,हुँ जनविरोधी आकि समाज केँ पाछाँ ल’ जायवला नइँ होअय। स्त्री , दलित अथवा कोनो शोषित-पीड़ित लोकक हक आ सम्मायनक विरुद्ध सेहो नइँ जाइत होअय। माने हम जे रचना छपैत छी ताहि सँ उचित न्याहयक पक्षधरता जरूर चाहैत छी। ‘अंतिका’क हरिमोहन झा, यात्री, किरण, राजकमल, राज मोहन झा आदि पर केन्द्रित विशेषांक सभ आयल अछि। एहि मे सँ यात्री जी केँ छोड़िक’ के वामपंथी छथि? सम्माआननीय भीम भाइक कतेको आलेख आ अनुवाद ‘अंतिका’ मे छपल अछि। एहिना वरिष्ठम कथाकार मायानंद मिश्र, रामदेव झा, सोमदेव, जीवकांत, उषाकिरण खान आदि सँ ल’क’ अशोक, तारानन्द, वियोगी, नारायणजी, विभूति आनंद, सुस्मिता पाठक आदि-आदि सन करीब सय सँ बेसी एहेन लेखकक रचना ‘‘अंतिका’’ मे छपल अछि जे कतहुँ सँ वामपंथी नइँ छथि। मैथिली मे कतबो गनब, दस टा सँ बेसी वामपंथी रचनाकार नइँ भेटताह। मुदा सभ केँ खटकैत छनि वामपंथी। जखन यात्रीजी धरि केँ जीवकांत जी सन वरिष्ठ लेखक ‘’मार्क्सनवादक ढोलिया’’ कहैत उपहास उड़ब’ चाहैत छथि, …जखन धूमकेतु कुलानंद मिश्र, रामलोचन ठाकुर, अग्निपुष्पप, कुणाल केँ स्वी’कारैत अहाँक साहित्यूक पैघ-पैघ झंडाबरदार लोकनि धखाइत छथि, तँ हमरासभ सन नव आ प्रशिक्षु वामपंथी केँ अहाँ लोकनि किऐ ने मुँह दूसब? अहाँ जनसंघी छी तँ बड़ नीक, अहाँ कांग्रेसी छी तँ बड़ नीक…अहाँ जे-से कोनो पार्टी वा दल मे रहैत मैथिली प्रेमी कहाबैत अकादमी सँ ल’क’ सभ तरहक संस्थाेन मे लोभ-लाभक पूर्ति करैत रहू… हम न्या यक पक्ष मे रहैत दलित-स्त्रीन-शोषित-पीड़ित लोकक हक आ सम्माननक बात करैत छी तँ हम गलत भ’ जाइत छी…मार्क्स्वाद अहाँ बूझी आकि नइँ बूझी, ओकर विरोध आ ओकरा पर आक्षेप करबा मे अहाँ केँ आनंद अबैत अछि…हम तँ बस एतबे बुझैत छी अहाँक एहि प्रश्नाक आशय।
गौरीनाथ : मैथिली मे रमानाथ झा आ कुलानन्दअ मिश्रक बाद कोनो तेहन आलोचक नइँ छथि। आइ जे किछु सार्थक आलोचना आकि समीक्षा आबि रहल अछि से सुकांत सोम, सुभाष चन्द्र यादव, तारानन्द वियोगी, विद्यानन्दब झा, श्रीधरम आदि सन-सन रचनाकारे लोकनि द्वारा लिखल जाइत अछि। राज मोहन जी सेहो लिखैत रहलाह मुदा एम्हकर कतेको वर्ष सँ स्वाछस्य्जी जन्यो परेशानीक कारणें हुनक लेखने छूटल छनि।
गौरीनाथ : जेहने पुरुष लेखनक भविष्यख, तेहने…
गौरीनाथ जी अपन सफर पर अंतिका क 25म अंकक संपादकीय मे सविस्ता र उल्लेख केने छथि,पचीस अंकक यात्रा
- अनलकान्तमोन पड़ै अछि दिसंबर, 1998क ओ दिन जहिया दिल्लीक सीमा कात शालीमार गार्डन (गाजियाबाद)क सटले गणेशपुरीक एक टा छोट-सन किरायाक कोठली मे सपरिवार रहैत छलहुँ। ओही कोठली मे सारंग कुमार आ संजीव स्नेहीक संग हमरासभ एक टा पत्रिका निकालबाक निर्णय लेने छलहुँ। ओ दिसंबरक कोनो रवि दिन छल, मुदा संजीव स्नेही केँ ‘सांध्य महालक्ष्मी’ सँ छुट्टी नहि छल। सारंगजी ‘पब्लिक एशिया’ मे विज्ञापन-अनुवादक काज करैत कटवारिया सराय मे रहैत छलाह आ पछिला साँझ हमरा घर आयल छलाह। रविक भोर संजीव स्नेही जाबत ऑफिसक लेल विदा होइत हम आ सारंग अनेक नाम पर विचार करैत ‘अंतिका’ पर आबि क’ रुकल रही। बाकी नाम सभक लगातार मजाक-मजाक मे धज्ïजी उड़बैत आबि रहल संजीव स्नेही आ नंदिनी सेहो एहि पर एक भ’ गेल।
ओहि राति धरि, जाबत संजीव ऑफिस सँ घुरल, हम आ सारंग अंकक प्रारूप, लेखकक सूची, लेखक लोकनि केँ जायबला पत्रक प्रारूप आदि बना लेने छलहुँ। राति मे डेढ़-दू बजे धरि सब गोटे ओहि पर पुन:-पुन: चर्चा-समीक्षा-बहस करैत सब किछु तय क’ लेने छलहुँ, मुदा ‘अंतिका’ लेल दिल्लीक एक टा डाक पताक संकट छले। संगे एक टा वरिष्ठ सलाहकारक बेगरता सेहो अनुभव करै छलहुँ। कि तखने अग्रज अरुण प्रकाश जी सँ भेट करबाक विचार आयल।
अगिला भोर हम, सारंग आ संजीव—तीनू गोटे अरुण जीक घर पहुँचलहुँ। हमरासभ सब टा बात-विचार सँ हुनका अवगत करबैत अपन प्रस्ताव रखलयनि। ओ मैथिलीक स्थिति सँ अवगत छलाह आ एक टा स्तरीय पत्रिकाक बेगरता स्वयं अनुभव क’ रहल छलाह। ते ओ सहर्ष तैयार होइत संपादकीय कार्यालयक रूप मे अपन घरक पता उपयोग करबाक अनुमति सेहो देलनि आ तत्काल भाइ श्रीकांत जी केँ बजा क’ पत्रिकाक बजट बनबौलनि। पहिल अंक जनवरी-मार्च, 1999क छपाइक काज श्रीकांते जीक दौड़-भाग आ निर्देशन मे पूरा भेल छल।
एवंप्रकारें ‘अंतिका’ क पहिल अंक छपिक’ आबि गेल। ओहि अंकक संग एक टा नीक बात ईहो भेल छल जे भाइसाहेब राज मोहन जी आ सुकांत जी सेहो ओहि समय दिल्ली मे छलाह। अनेक वरेण्य रचनाकारक संगहि हिनका लोकनिक अपार सहयोग प्रवेशांकेक ओरिआओन सँ रहल। ओही बीच दिवंगत भेल बाबा यात्री पर ओहि अंक लेल सुकांत जी अपन आलेख दिल्लीए मे लिखने छलाह। भाइसाहेबक सक्रिय सहयोग सेहो ओही अंक सँ शुरू भ’ गेल छल। ओ तँ कतेको अंकक कतेको सामग्रीक संपादन, पू्रफ, संयोजन, अनुवाद आदि करैत जाहि रूपें ‘अंतिका’ केँ ठाढ़ कयलनि तकरा बिसरले नइँ जा सकैछ। तहिना एकर न्यौं मे हिंदीक वरिष्ठ कथाकार-उपन्यासकार आ ‘समयांतर’ क संपादक पंकज बिष्टक व्यापक सहयोग अविस्मरणीय अछि। सुखद आ स्मरणीय ईहो जे नई दिल्ली मे कनाट प्लेस स्थित मोहनसिंह पैलेसक इंडियन कॉफी हाउस मे 21 फरवरी 1999 केँ ‘अंतिका’ क विमोचन राज मोहन जीक हाथें भेल छल आ एहि अवसर पर जीवकांत, भीमनाथ झा, रामदेव झा, गंगेश गुंजन, रामेश्वर प्रेम, मोहन भारद्वाज, अनिल मिश्र सन मैथिलीक वरिष्ठ लोकनिक संगे हिंदीक पंकज बिष्ट, हरिनारायण समेत अनेक लोकक उपस्थिति हमरासभक लेल उत्साहवद्र्घक छल। अरुण जी सहित समस्त ‘अंतिका’ परिवार अपन कठिन संघर्षक काल (मोने अछि जे ओहि दिन हमरा तीनूक जेब खाली छल)मे समस्त ऊर्जा आ भावनाक संग ओहि ठाम जेना उत्साह सँ एकजुट भेल रही सेहो अविस्मरणीय अछि।
तकरा बाद सोलह टा अंक लगातार चारि वर्ष धरि अनेकानेक विघ्न-बाधा, वाद-विवाद, विरोध-सहयोगक बीच समय सँ आयल आ पत्रिका लगातार विकास-पथ पर अग्रसर रहल। एहि बीच दू-एक टा दु:खद-सन प्रसंग सेहो जुड़ल। दोसर अंक अबैत-अबैत अरुण प्रकाश जी अपन नाम वापस ल’ लेलनि आ डाक लेल दोसर पता ताक’ कहलनि। ओना रजिस्टर्ड कार्यालय एखनो अरुणे जीक घर अछि आ हुनक लगाव सेहो ‘अंतिका’ संग अछिए। जे से… तखन हम ‘हंस’ संपादक राजेन्द्र यादव सँ निवेदन क’ डाक-संपर्क लेल अक्षर प्रकाशन, दरियागंज केर पता तँ ल’ लेलहुँ, मुदा एहि शर्तक संग जे ‘एहि पता पर व्यक्तिगत-संपर्क संभव नहि’। ई फराक जे परिचित लोक जे पहिने अबै छलाह, बादो मे अबैते रहलाह। एहि लेल राजेन्द्र जीक आभारी छी।
ओहि समय धरि सारंग कुमार आ संजीव स्नेही मात्र नइँ, कनेके बाद मे जुड़ल साथी श्रीधरम आ रमण कुमार सिंह—चारू अविवाहित छलाह आ चाकरीक अलावा अधिकाधिक समय ‘अंतिका’ केँ दैत छलाह। तखन पैकेट बनाव’, डिस्पैच कर’, रचना मँगाव’, संपादन कर’ सँ ल’ क’ सदस्यता अभियान हो आकि किछु लिखब-पढ़ब—सब किछु सामूहिक आ एक टा मिशनक अंग जेना छल। मुदा कालक्रमें सभक अपन-अपन घर-परिवार, बाल-बच्ïचा आ मारते रास पारिवारिक ओलझोल बढ़ैत गेलनि। जीवन मे ई सब आवश्यक थिक, मुदा महानगरी जीवन आ बाजारक दबाव एकरा पहिने जकाँ सहज-स्वाभाविक कहाँ रह’ देलकै! एकरा नियतिवाद सँ जोडि़क’ देखयौ वा आन कोनो रूप मे, एहि नगरीक यैह व्यवहार! जे से…समयक दबाव मे सारंग आ संजीव शुरूक तीन सालक बाद ‘अंतिका’ केँ समय देब’ मे असमर्थ भ’ गेलाह, मुदा भावनात्मक स्तर पर आ एक रचनाकार-मित्रक रूप मे दुनू एखनो ‘अंतिका’ क संग छथि आ आगूओ रहताह। ‘अंतिका’ क न्यौंक हरेक पजेबा मे हिनका लोकनिक पसेनाक अंश अछि। श्रीधरम, रमण कुमार सिंह आ अविनाश अनेक व्यस्तताक कारणें ‘अंतिका’ लेल कम समय निकालबाक दु:ख भनहि रखैत होथि, मुदा ई लोकनि जे समय द’ रहल छथि से हिनका लोकनिक हिस्साक लड़ाइ आ प्रतिबद्घता सँ जुड़ल अछि। ई टीम-भावना आ सहयोग ‘अंतिका’ केँ शक्ति आ ऊर्जा दैत अछि।
एहि यात्रा मे तेसर धक्का लागल छल 2002क अंत मे हमर बीमार पड़लाक बाद। डेंगूक चपेट सँ बचि गेलाक बादो कर्ज आ ओहि सँ जुड़ल अनेक परेशानी तेना असमर्थ बना देलक जे 2003क मध्य सँ 2006क आरंभ धरि मात्र तीन टा संयुक्तांक आबि सकल। अंतत: 2006क अक्टूबरक बाद ‘हंस’ क चाकरी त्यागि ‘अंतिका’ लेल पूर्णकालिक होयबाक निर्णय कयल। मुदा संकट ई छल जे मात्र एक त्रैमासिक पत्रिकाक बल पर, सेहो मैथिलीक, बड़ आश्वस्त नइँ भ’ सकै छलहुँ। क्रूर महानगरीक व्यवहार, बाल-बच्ïचा, घर-परिवार आ बाजारक दबाव हमरो पर छल। तेँ हिंदी मे ‘बया’ (छमाही) आ संयुक्त रूपें हिंदी-मैथिली केँ समर्पित ‘अंतिका प्रकाशन’ सेहो शुरू कर’ पड़ल। आब तँ पंद्रह सँ बेसी किताबो अपने लोकनिक बीच आबि गेल अछि। वास्तव मे ‘अंतिका’ क जे पछिला अनुभव छल ताहि मे आर्थिक स्तर पर जे कोनो पैघ मदति छल से हिंदिएक रचनाकार लोकनि सँ भेटैत रहल छल। एतबे नइँ प्राय: एकाध अपवाद छोडि़ जे किछु विज्ञापन भेटल सेहो हिंदिए सँ हमर लेखकीय संबंध आ पहिचानक कारणें। पैंचो-उधारक आधार वैह छल। अनेक बेर पंकज बिष्ट, असगर वजाहत, महेश दर्पण आदि सँ पैंच ल’ क’ पत्रिकाक काज चलाओल। संपूर्ण मिथिला सँ आइ धरि विज्ञापन शून्य रहल। पूरा बिहारेक प्राय: सैह हाल। ओना पेट भरबाक लेल हमर निर्भरता सदति हिंदिए पर रहल आ ताहू मे पछिला पंद्रह बरख सँ प्रवासी होयबाक पीड़ा भोगैते सब लड़ाइ लड़लहुँ अछि। हिंदी मे लेखन आ संपादन दुनूक माध्यमें धन मात्र नइँ, जतबा स्नेह भेटल अछि से हमरा लेल पैघ संबल थिक। एकर उनटा मैथिलीक विभिन्न महंथानक कुत्सित दंद-फंदक कारणें ततेक अनावश्यक परेशानी आ असहयोग झेलैत रहल छी जे चोट सहबाक आदति नइँ रहैत तँ कहिया ने ‘अंतिका’ बन्न क’ देने रहितहुँ। मुदा एक तँ मातृभाषा प्रेम, दोसर किछु सहृदय रचनाकार आ ढेर रास एहेन पाठक लोकनि जे ‘अंतिका’ सँ मैथिली पढ़ब शुरूए कयलनि—हिनका लोकनिक अगाध प्रेम हमरा अंत काल धरि ‘अंतिका’ निकालैत रहबाक लेल पर्याप्ïत ऊर्जा आ शक्ति दैत अछि।
एम्हर पछिला डेढ़-पौने दू बरख सँ नव साज-सज्ïजा आ रंगीन आवरण मे अयलाक बाद ‘अंतिका’ जेना फेर नियमित अपने धरि पहुँचैत रहल अछि, आगूओ पहुँचैते रहत से विश्वास राखि सकै छी। आब हमरासभक टीम आर पैघ आ मजगूत भेल अछि तँ अपने लोकनिक विश्वास आ स्नेहेक संबल पर। वरिष्ठ चित्रकार आ कथाकार-उपन्यासकार अशोक भौमिकक कला-संपादक रूप मे सौजन्य-सहयोग हमरासभक लेल गौरवक बात थिक। आब तँ दुनू पत्रिका आ प्रकाशनक संयुक्त उद्यम सँ दीपक, सरिता सन-सन नव लोकक जुड़ाव सेहो बढि़ रहल अछि। ईहो संतोषेक गप्प जे जेना-तेना आब प्रकाशन आ पत्रिका केँ एक टा अप्पन स्थायी-सन (स्थायी किछु होइ छै?) पता सेहो भ’ गेल छै।
‘अंतिका’ क पचीस अंकक ई यात्रा मैथिली साहित्यक लेल केहन रहल आ मैथिली पत्रकारिताक इतिहास मे एकर कोनो सार्थकता सिद्घ होइ छै आकि नइँ, से विद्वान लोकनि जानथि—ई हमरासभक चिंता आ ‘बुद्घि’ सँ बाहरक बात थिक। हमरासभ केँ कोनो प्रमाण-पत्र आकि तगमा नइँ चाही किनको सँ। पाठके हमर देवता छथि आ सामान्य जनताक नजरि मे ठीक रहबे हमरसभक प्रतिबद्घताक पहिचान। जँ जन-सरोकार सँ जुड़ल उदार दृष्टि नइँ रहल तँ कथी लेल साहित्य आ कथी लेल पत्रकारिता?
पचीस अंकक एहि यात्रा मे हमरासभक ई उपलब्धि रहल जे सय सँ बेसी एहेन नियमित पाठक बनलाह जे पहिने मैथिली मे छपल कोनो पत्रिका आकि किताब नइँ पढऩे छलथि। एक दर्जन सँ बेसी रचनाकार मैथिली मे अपन लेखनक आरंभ ‘अंतिके’ सँ शुरू कयलनि। निन्दा-प्रशंसा-पूर्वाग्रह आकि संबंध-आधारित चर्चा सँ हँटि सम्यक आलोचना-समीक्षाक जे परिपाटी ‘अंतिका’ सँ शुरू भेल, तकरे फल थिक जे मैथिलियो मे लोक आब अपन आलोचना सुनबा-सहबाक साहस कर’ लागल छथि। साहित्येतर वैचारिक लेखन, अनुवाद, स्तंभ-लेखन आदि केँ जगह दैतो कथा-कविता-आलोचनाक संग नाटक केँ पर्याप्ïत जगह पहिल बेर ‘अंतिके’ मे भेटल अछि। एहिना उपन्यास आ महत्त्वपूर्ण रचनाकार पर संग्रहणीय विशेषांकक व्यवस्था आ सुरुचिपूर्ण प्रस्तुति। एकरे परिणाम थिक जे आइ एहि पत्रिकाक जे सर्वाधिक पाठक छथि से स्वत: प्रेरित पाठक छथि। बरजोरी बनायल पाठक नइँ। आजीवन सदस्य हो आकि सामान्य सदस्य—बेसी गोटे (प्राय: 95 प्रतिशत) अपरिचित छथि आ हुनका सभ सँ आइ धरि व्यक्तिगत भेंट-घाट धरि नइँ—हमरा-हुनका बीच संवादक पुल थिक एक मात्र ‘अंतिका’।
‘अंतिका’ मे एखन धरि जे छपल अछि पछिला 24अंक मे तकर विस्तृत अनुक्रमणिका अनेक अध्येता आ शोधार्थीक आग्रह पर एहि अंक मे प्रकाशित कयल जा रहल अछि। एकरा देखि अपने स्वयं ‘अंतिका’ क एखन धरिक काजक मूल्यांकन क’ सकैत छी।
बीसम शताब्दीक महान काव्य-यात्री आ मैथिलीक शिखर वैद्यनाथ मिश्र ‘यात्री’क यात्रा-विरामक संगे शुरू भेल ‘अंतिका’ क एहि यात्रा मे अभिन्न रूपें जुड़ल अनेक रचनाकार हमरासभ सँ बिछुडि़ गेलाह, हुनका लोकनिक कमी आइ बड़ खटकि रहल अछि। खासक’ कुलानंद मिश्र, धूमकेतु, उपेन्द्र दोषी सन ‘अंतिका’ क वरिष्ठ शुभचिंतक रचनाकार जिनका लोकनिक बहुत रास स्वप्न आ कामना एहि पत्रिका सँ जुड़ल छल।
एखन धरि सभ पीढ़ीक सर्वाधिक लेखकक अपार सहयोग जेना ‘अंतिका’ केँ भेटल अछि, तकरा प्रति आभार शब्द बड़ छोट बुझाइत अछि। अनेक रचनाकार मित्र आ अनेक व्यक्तिक स्तर पर अनचिन्हार रहितो सोच-विचारक स्तर पर परिचित साथी-सहयोगी जे लगातार ‘अंतिका’ पढ़ैत, दोसरो केँ पढ़बैत, नि:स्वार्थ विक्रय-सहयोग दैत बिना तगेदाक पूरा पाइ पठबैत रहलाह—हुनका लोकनिक सहयोगक प्रति हम कोन शब्द मे आभार व्यक्त करब? ई तँ हुनके लोकनिक पत्रिका थिक।
एत’ मोन पड़ै छथि छोट-पैघ समस्त एहेन लोक जे कोनो ने कोनो रूप मे ‘अंतिका’ केँ सहयोग देलनि अछि। चाहे तकनीकी सहयोगी होथि आकि एजेन्सीक लोक आकि विज्ञापनदाता लोकनि।


text:
बिहार मे आब विहार के संग बहार सेहो अछि. ई बात बिहार के मुख्यमंत्री नीतीश कुमार बिहार दिवस के मौका पर पटना के गांधी मैदान मे कहलखिन्ह. नीतीश जी 22 तारीख के 99 दीप जलाsक बिहार दिवस समारोह के उद्घाटन करलखिन्ह.
मुख्यमंत्री जीक कहनाए छलन्हि जे अगर अहां सभ बिहार के आगां देखय चाहय छी तं अहां सभ के जात-पात आओर संकीर्णता के छोट मानसिकता के छोड़ि आगां आबय पड़त.
बिहारी गौरव आओर स्वाभिमान जगाबय लेल देश-दुनिया मे
मनाएल जा रहल एहि बिहार उत्सव मे लोक सभ काफी बढ़ि-चढ़ि कs हिस्सा ल रहल छथिन्ह. पटना के गांधी मैदान मे त लगैत अछि जेना पूरा बिहारे उमड़ि पड़ल होए.
उद्घाटन करला के बाद मुख्यमंत्री कइटा योजना के शुरू सेहो करलखिन्ह. एहि मे खास अछि नई पीढ़ी स्वास्थ्य योजना. एहि योजना मे एक सं 18 साल केर लड़की आओर एक सं 14 साल तक के लड़का के हेल्थ कार्ड देल जाएत. इलाज के सभ खर्च सरकार उठाएत.
गांधी मैदान मे होए वाला तीन दिनक बिहार दिवस समारोह मे नीतीश कुमार जी कहलखिन्ह जे बिहार दिवस जन-जन केर त्योहार अछि. बिहार बदलि रहल अछि... आगां बढ़ि रहल अछि. ई हम नहि कहय छी... दुनिया कहैत अछि.
जतय एहि समारोह मे नीतीश जी केंद्र पर बिहार केर उपेक्षा के आरोप लगौलखिन्ह ओतय उप मुख्यमंत्री सुशील कुमार मोदी कहलखिन्ह जे बिहार के 2015 तक विकसित राज्यक श्रेणी मे शामिल करि लेल जाएत.
बिहार दिवस पर पटना सहित देश भर मे कई तरहक कार्यक्रम आयोजित कएल गेल अछि. सांस्कृतिक कार्यक्रम के संग कई तरहक प्रदर्शनी सेहो लगाएल गेल अछि. कइटा स्टॉल सेहो लगाएल गेल अछि.
बिहार के ऐतिहासिक स्थलक मॉडल सेहो बनाएल गेल अछि जेहि मे करुणा स्तूप... नालंदा विश्वविद्यालय... शेरशाह के मकबरा शामिल अछि. एहि ठाम लोक के बिहार के इतिहास... सभ्यता... संस्कृति... लोककला...पावनि-त्योहार के जानकारी सेहो देल जा रहल अछि.
एहि अवसर पर अहां बिहार खान-पान..बिहारी व्यंजन के आनंद सेहो लs सकय छी. लिट्टी-चोखा... अनरसा... खाजा...तिलकुट आओर दोसर कई तरहक खान पान जे अहां के दोसर ठाम नहि भेटत.
किछ खरीदय के अछि तं अहां एहि ठाम लागल स्टॉल मे मधुबनी पेंटिग... टिकुली आर्ट... भागलपुरी कपड़ा... हस्तशिल्प आओर दोसर कई तरहक चीज खरीद सकय छी. ओहि बारे मे जानि सकय छी.
हमर ईमेल:-hellomithilaa@gmail.com


text:
विद्यापति
विद्यापति (जन्म:१३५२-१४४८) मैथिली साहित्यके आदि कवि अछि । विद्यापतिक जन्म १३५२ ई.क लगातिमे बिस्फी गाममे भेलन्हि । हिनकर परवर्ती सभ आइ-काल्हि सौराठ गाममे रहैत छथि। एकर प्रमाण निम्न गप सभसँ लगैत अछि। १३९४-९६ क बीच कएल पदक समर्पण गियासौद्दीन आजमशाह आ नसरत शाहकेँ कएल गेल अछि। देव सिंहक आदेश सँ १४०० ई.क लगातिमे ई “भू-परिक्रमा लिखलन्हि। १४०२-०४ क बीच कीर्तिलताक रचना कीर्ति सिंहक राज्यकालमे कएलन्हि। १४०९-१४१५ ई.क बीच कीर्तिपताकाक रचना। पूर्वार्ध १४०९ क लगातिमे मे - हरि केलि अर्जुन सिंहक कीर्तिगाथासँ सम्बन्धित अछि आ उत्तरार्ध १४१५ क लगातिमे शिवसिंहक युद्ध आ तिरोधानसँ सम्बद्ध अछि। विद्यापति जीक आदेशसँ १४१० ई. मे “काव्य प्रकाश विवेक”क प्रतिलिपि बनाओल गेल। १४१० ई.मे शिवसिंहक राज्यारोहण भेल आ एहि उपक्ष्यमे विद्यापतिकेँ बिसपीक दानपत्र प्रदान कएल गेल। शिवसिंहक राज्यकाल १४१०-१४ ई. धरि रहल आ एहि अवधिमे गोरक्ष विजय नाटक, पुरुष-परीक्षा आ मैथिली-पदावलीक अधिकांश भागक रचना भेल। १४१६ ई. क लगाति पुरादित्यक आदेशसँ लिखनावलीक निर्माण भेल। १४२८ ई. मे भागवत पुराणक विद्यापति लिखित प्रतिलिपि पूर्ण भेल। १४२७-१४३९ ई. मे पद्म सिंहक महारानी विश्वास देवी क आदेशसँ शैव सर्वस्वसार, शैव सर्वस्वसार प्रमाण भूत संग्रह आ गंगा वाक्यावलीक रचना, १४५३-६० ई.क लगाति राजा नरसिंह दर्पनारायण आ रानी धीरिमतिक समयमे विभागसार, व्याडिभक्ति तरंगिणी आ दानवाक्यावलीक रचना भेल। १४५५ ई. क लगाति भैरव सिंहक अनुज्ञासँ “दुर्गाभक्ति तरंगिणी”क रचना भेल आ १४६१ ई. मे श्री रूपधर हिनकासँ छात्र रूपमे अध्ययन कएलन्हि। १४६५ ई.क आसपास हिनकर मृत्यु भेल होएतन्हि, जनश्रुति अछि जे ई दीर्घायु भेल छलाह आ सए बरखक आयु प्राप्त कएने छलाह।आधुनिक मैथिली साहित्यके लेखन आ विस्तारमें हुनकर बहुत बड्का योगदान रहल अछि । मैथिली भाषा आर साहित्यमें हिनकर योगदानके नेपाल आर भारत दुनु देशमें उच्च सम्मान करएत अपन-अपन देशके चिट्ठी टिकटमें हुनकर तस्विर अङ्कीत केनए अछि ।
हिनकर रचनामे एक बेर जगज्जननी सीताक चरचा एहि रूपमे आएल अछि
इन्द्रस्येव शची समुज्जवलगुणा गौरीव गौरीपतेः कामस्येव रतिः स्वभावमधुरा सीतेव रामस्य या। विष्णोः श्रीरिव पद्मसिंहनृपतेरेषा परा प्रेयसी विश्वख्यातनया द्विजेन्द्रतनया जागर्ति भूमण्डले॥9॥
उपर्युक्त पद्य विद्यापतिकृत शैवसर्वस्वसारक प्रारम्भक नवम श्लोक छी। एकर अर्थ अछि- उत्कृष्ट गुणवती, मधुर स्वभाववाली, ब्राह्मण-वंशजा, नीति-कौशलमे विश्वविख्यातओ’ महारानी विश्वासदेवी सम्प्रति संसारमे सुशोभित छथि, जे पृथ्वी-पति पद्मसिंहकेँ तहिना प्रिय छलीह जहिना इन्द्रकेँ शची, शिवकेँ गौरी, कामकेँ रति , रामकेँ सीता ओ’ विष्णुकेँ लक्ष्मी॥9॥